
Idm multa, veteres , CARDINALIS 
AMPLISSIME ad animi informationem r 
societatisque humanae commoda promo- 
venda egregie instituissent , tum ferven - 
tissimum illud omni aetate praestantissi- 
morum hominum studium enituit extera- 
rum gentium mores , institutaque invisere 
atque inde vitae exempla sibi facere » Hinc 

divinus ille , qui , Venusino monente - nil 
molitur inepte - , quo Laertiadis consi- 
lium 7 sapientiamque commendaret , sat ha- 
buit eum dicere - virum , qui mores ho- 
minum multorum vidit, et urbes - Et 
sane qui externa omnia contemnunt , ni - 
rnioque patrio amore elati , nil , nisi dome - 

* 9 

sticum , in pretio habent : nae isti , quam 
extollere cupiunt , patriam , temeritate sua 
deprimunt , pessumdant . Ecquis enim a- 

» • j 

c/eo naturae ignarus est , qui nesciat , ho- 
minum commercio , ingeniorum vini quam - 
maxime cresceret Nonne populorum , rum 
/oc/, tum regiminis , tum instituti oppor- 
tunitates diversissimae diversas quoque ar- 
tes, vitaeque adjumenta requirunt ? Quare 

i 

alibi nauticae artis , a/i/n agricolationis , a- 
libi bellandi ratio felicius alio florebit , 
(Wd igitur praestantius , quam a cunctis 
optimum seligere , atque in Reipublicae 
suae usus apte derivare ?. Summa haec fer • 
me prudentia Romanorum fuit , de qui- 
bus Caesar apud Sallustium gravissime di- 
xit - Majores «ostri neque consilii , ne- 

que audaciae umquam eguere : neque 
superbia obstabat , quominus instituta a.- 
liena, modo proba erant i imitarentur. Ar- 
ma atque tela a Samnitibus: insignia Ma- 
gistratuum ob Thuscis pleraque in sum- 
pserunt: postremo quod ubique apud so- 
cios, aut hostes idoneum videbatur, cum 
summo studio domi Cfcequcbantur: imi- 
tari, quam invidere bonis malebant - Quod 
quidem his maxime disciplinis praestat , 
quibus animi eruditio , ac hominum fe- 
licitas continentur : Philosophiam dico , ac 
legum scientiam. Veritatem quippe , cui 
prima studet , vel ex populorum consensu 
haurire licet : certe autem ex aliarum 
gentium moribus datur secernere quid a 
Natura , quid ab hominum institutione re- 
petendum sit ; quando ea est naturae vis , 
ut in omnes , modo homines , aeque agat , 
dominetur . Hominum vero felicitas , ac 
salus ex inf nilis eisque inter se diversis- 
simis rationibus coalescit , quas tenere om- 
nes prudens Legumlator debet : facile au- 
tem haec omnia assequatur , modo , post - 

quam aliarum Civitatum statum attende- 
rit 7 noscat quoque instituta 7 quibus hae 
diutius se integro loco servare valuerint . 
Huc spectabant difficiles illae peregrinatio- 
nes 7 quas veteres Philosophi 7 ac Legumla- 
tores obibant , quo quo aliarum gentium 
prudentia cives suos rectius gubernarent , 
atque erudirent . Traditum id, ut TU mi- 
nime ignoras , de Carneade 7 Accademico- 
rum principe , de Zenone Stoae institu- 
tore , aliisque multis 7 quos mittam ne ni- 
mius sim * Praetereundus vero non est 
Samius Pythagoras 7 qui Aegyptum 7 Per- 
sidem y Indias 7 Gallias peragravit 7 quo 
cum Sacerdotibus 7 Magis 7 Bracmanibus 7 
Druidisque de philosophia ac legibus sen- 
tentias conferret antequam Crotoniatibus 
nova jura constituere parassei . Idem cele- 
berrimus Atheniensium Legumlator , £o- 
lon expertus est 7 ac tandem Majores no- 
stri , qui Italiam 7 Graeciam perlustran- 
das antea duxerunt 7 quam XII . Tabula- 
rum celebratissimo juri condendo manus 
admoverent . 


m 

Tanta hoc sapientissimorum hominum 
consensione et ipse motus , CARDINA- 
LIS AMPLISSIME 7 non inutile plane 
opus me aggressum arbitratus sum , si 
de Aegyptiorum 7 qui scientiarum , ac ar- 
tium inventores praedicantur 7 institutis , ac 
Legibus , quid literis mandarem , TUO- 
QVE NOMINI PRAECLARISSIMO in- 
scriberem . Profecto si non scribentis copia 7 
facultasque , argumenti tamen praestantia 
excelso animo TUO digna habenda ab om- 
nibus est . Cui enim obscura sunrima illa 
ingenii TUI vis 7 ac sagacitas , qua tot 
annos justitiae momenta in Urbe ita libra- 
sti 7 ut omnibus satisfeceris 7 qui ad TE 
accesserint 7 ac nunc Populum , Pastorali 
TUAE ferve ntissimae curae commenda- 
tum 7 aptissime gubernas? Cui moriim sua- 
vitas 7 orisque comitas singularis 7 ex qua 
Jit 7 ut licet tiobilissimo sis loco natus 7 e- 
minentioraque dein TUA virtute sis con- 
secutus , neminem a TE repellas , omni - 
busque aequum TE praebeas , immo his , 
quod modestiae culmen est 7 remissiorem 

etiam TE geras? Cui tandem TUA om- 
nibus benefaciendi cura 7 ac sollicitudo 
qua celsioris dignitatis gradus , TIBI me- 
ritis parti 7 potiorem usum nullum existi- 
mes 7 quam aliorum commodo , atque au- 
xilio inservire 7 ac quamplurimis opitu- 
lari ? Id et ego laetissime recordor 7 quum 7 
Accademica Palaestra vix emensa , a mei 
amantissimo Patruo 7 quem TIBI longo 
beneficiorum ordine devinxeras 7 ,ad TE 
delatus 7 confestim tanta gratia 7 nescio 
qua re , abs TE sum cumulatus 7 ut TE 
auctore uno 7 altero a vigesimo aetatis an- 
no nondum exacto 7 ad illud juris 7 sapien- 
tiaeque Sacrarium > atque Asylum 7 XII . 
virorum stlitibus judicandis collegium pe- 
nes eximium qui TIBI successerat , cuj Us- 
que erga me benefactorum memoria nurrt- 
quam intereat 7 Decanum accedere mihi 
datum esset . Quam facilis 7 ac larga mi- 
hi tunc discendi occasio . oblata 7 rerum 

« 

dijudicandarum varietate , responsorum sa- 
pientia 7 doctorum hominum congressu 7 ac 
consuetudine ! Utinam quid boni hausis - 

sem ! curasse vero profitear . Ita si quan- 
do vacuum a jurgiis tempus incidebat , il- 
lud 'ego in vetustatis notitia , ac philoso- 
phia , quas Jurisprudentiae socias , atqiie 
adjutrices semper tenui , Libentissime col- 
locabam . € Studiis facium est , ut 

gravissimi Populi leges mihi excolendas 
susceperim : quod quamquam multi per- 
docte expedissent , desiderata tamen mihi 
videbatur methodus quaedam , c/uae, quum 
jura suis locis tractaret , ita nec historici 
tantum, aut philosophi munus praeseferref . 
Quare ita rem temperare molitus sum , 
ne philosophandi studium a. factis , ncve 
antiquitatis amor a veritate legentem ab- 
duceret . Quaedam hinc de Aegyptiorum 
moribus , et Theologia in antecessum no- 
tavi , ut legum vis aptius deprehenderetur: 
praeterea Aegyptii Juris specimen quinque 
Tabulis distinctum exhibui . 

Accipe igitur , CARDINALIS AM- 

* * 

PLISSIME munusculum hoc, exile li- 
cet, maximum vero , quod mearum viri- 
um tenuitate largiri potuisset , grati animi, 

quem TIBI aeternum habeam 7 pignus , 
humanitati TUAE non injucundum 7 ut 
spero 7 ac summa 7 quae TIBI numquam 
aberit 7 clementia 7 et bonitate 7 meos impa- 
res nisus aequo fer animo 7 immo augeas 7 
secundes , obsequio summo 7 flagito 7 im * 
ploro . 


( ** ) 

DE $:gyptiorum moribus 

THEOLOGIA 

JURISQUE CONDITORIBUS < 

CAPUT. 

j^Leris clementia , soliqae feracitate , a- 
nimaliufai , pabulique copia donata Ae- 
gyptus ad pacis, felicitatisque studia in- 
colas suos facile perduxit (i), Jfam ubi 
naturae divitiae florent , nec improbo la- 
bore victus comparandus , ubi amoenita- 
tes , salubritatesque locorum jucundissi- 
mum vitae habitum , cultumque exhi- 
bent : ibi quisque , patria contentus fa- 
miliae 1 reique suae totus incumbit , nec 
se inde abstrahi incerto, fallacique saepe 
lucro pati potest. Arma itaque Aegyptii 
eo tantum tractabant , quo se ab aliorum 

(i) Aristoteles ISletaph. Lio. i* cap . I. Strab. 
Lil>. 17. Diod, $ic. Lib. 1. cap . 2, 

vi defenderent , non quo aliena , quae 
nemini invidebant, dominia turbarent, 

vesanamque belli gloriam justitiae in;u- 

« 

ria mercarentur . Ceterum inter eos rigi- 
dior vigebat militaris disciplina , qua mi- 
lites , pacis tempore , corporis exercita- 
tionibus ad vim ferendam informabantur, 
ne segnes , lascivientes homines , quos 
in Rcipublicae salutem alebant, Civitati 
noxios , hostibus impares experirentur . 
Hinc Aegyptiorum equitatus mira dexteri- 
tate , et solertia, sacris etiam Literis com- 
mendatus est (i) . Verum, his ad Civi- 
tatis tutelam statutis , mites Aegyptiorum 
animi ad scientias , artesque eas omnes , 
quibus humana felicitas coalescit quam 
maxime rapiebantur . Inde autem Philo- 
sophiae , bonarumque artium rudimentis 
conformati, in clulces, socialesque animi 
virtutes declinabant , quibus in Deos pie- 
tas, ficles, amicitia, gratus animus in- 
ter homines sanciebantur , 


(i) Cant. J. 8. Isai. XXU. 

Sed divinarum rerum praecipua in- 
ter Aegvptios cura habita est. Vitae com- 
modis , locique dulcedine illecti animi 
ad Superos , unde bona haec in terram 
delabi putabant , crebro se convertebant, 
ut felicitas , quam experiebantur , et au- 
ctior , et diuturnior inter eos maneret . 
Hinc fere omnia Aegypto religione muni- 
ta sunt . At multa hac re occurrunt , quae 
Aegyptiae sapientiae opinionem apud Vul- 
gus comminuere . Sedulo tamen expen- 
denda res est , ne durius judicium in hos 
temere jaciatur . Principio siquidem ani- 
madvertere praestat duplicem Aegypto re- 
ligionem fuisse : altera , quae vulgi ca- 
ptui magis accommodaretur ? ideoque ex- 
terna appellata : altera vero interior , ar- 
canaque dicta, certis Sacerdotibus, sum- 
misque viris cognita , unde Imperii , pri- 
vataequc ’ vitae regulae depromebantur . 
Hoc evincit Sacerdotum quae erat distin- 
ctio . Erant enim Sacerdotes , qui Pro- 
phetae , Jerolistae , Jerogrammi , Orologhi 
dicebantur , arcanae disciplinae partici- 

pes . Erant e contra Pasto fori , Neocori , 
Camillorumque Qsic nos romano more ) 
genus alii , arcanis nondum initiati . Re-* 

conditum itaque doctrinae , ac religionis 

* 

depositum apud paucissimos manebat . 

* \ 

Jam vero si externam religionem in- 
tueamur, initio fortasse nos offendat , Nu- 
minum, quae colebantur, tum numerus, 
tum abjectio. Tota siquidem Coelestium 
familia pluribus gradibus inter se discer- 
nebatur, eaque Parvos , Medios , ac Majo - 
res Deos complexa est. Postremi tres erant 
numero. Juppiter Ammon , Isis, Osiris. His 
succedebant Medii , Daemones nempe , 
qui aeris , siderumque motum regebant : 
Alii autem terra geniti putabantur, adeo- 
ut eorum nidi veneratione quadam indi- 
carentur . Ad hoc , animalii plura divino 
cultu honorata sunt, nec praestaqtioris na- 
turae modo , veluti Bos , Leo , verum et 
infimae, uti Canis , Lupus , Accipiter , Cro- 
codilus , Ibis , Felis , Ichneumones , alia- 
quae. Postremo, si Satirarum Scriptori 
fides est, nec oleribus sui sacri ritus de- 


i 

1 

1 

negati sunt. Frofecto ita Aegyptiorum 
religionem irridet Juvenalis (i). 

Quis nescit, Volusi Bytinice , qualia demens 
Aegyptus portenta colat ? Crocodilon adorat 
Pars haec : illa pavet saturam serpentibus Ibin 
Effigies sacri nitet aurea cercophitheci . 

Dimidio magicae resonant ubi Memnone chordae , 
Atque vetus Thebe centum jacet obruta portis 
Illic caeruleos , hic piscem fluminis , illic 
Oppida tota canem venerantur y nemo Dianam. 
Porrum , et caepe nefas violare , et frangere morsu . 
O sanctas gentes , quibus haec nascuntur in hortis 
Numina ! 

Eadem fere habet, irrjsorum princeps. 
Lucianus (s ) 9 aliique. 

Verum haec non omnibus aeque pro- 
bata sunt . Quod enim de oleribus di* 
ctum , falsum , atque ex una irridendi 
lubidine ortum plerique reputarunt. Quod 
cetera spectat , multae ab viris doctis af- 
feruntur rationes , quae Aegyptiorum reli- 

(i) Satjr. XXIX . 

(a) Imaginum lib, i. 

gionem non absurdiorem ea , quae aliis 
gentibus fuisset , ostendant . Nam , ut “fa- 
bulas praeteream ( quae tamen externa- 
rum religionum tunc erant fundamenta), 
quibus Aegyptii docebantur , antiqua ho- 
minum in Deorum perniciem conjuratio- 
ne, Superos humanam rabiem veritos 
Coelum liquisse, atque se tantisper ani- 
malium formis celasse : haud despicien- 
da ratio illa est, quae ex animalium, 
quae colebantur , utilitate deprompta fuit* 
Quod enim magna aliqua utilitate mor- 
tales affecisset , id non sine divina vi mo- 
veri putabant veteres, causarumque dein 
obliti res ipsas utiles, quae sensus proxi- 
me tangebant , venerabantur . Hoc de 
Graecis ipsis Sapientibus tradidit Tullius (i) 
- Multae autem aliae naturae Deorum ( in- 
quit Balbus ) ex magnis benejiciis Deo - 
rum , et a Graecis Sapientibus constitiir- 
tae , nominataeque sunt. Quidquid enim 
magnam utilitatem generi afferret huma - 


(i) Di 3 Natura Deorum Lib » II. 

no , id non sine divina bonitate erga ho- 
mines jieri arbitrabantur . Itaque tum il- 
lud 7 quod erat a Deo natum 7 nomine ip- 
sius Dei nuncupabant ; ut cum fruges 
Cererem appellamus , vinum autem Libe- 
rum . 

Non itaque aliis nationibus insipien- 
tiores sese praebebant Aegyptii , si anima- 
lia ipsa unde utilitas manabat ? divino 
cultu prosequebantur . Haec sane et Cot- 
ta praesentit ? quum Epicureorum erro- 
rem de Superum inertia exagitans apud 
Romanum Philosophum - Ipsi qui irri- 
dentur Aegyptii ( inquit ) nullam bdluam , 
nisi ob aliquam iLlilildlem , quam ex ea 
caperent , consecraverunt . Ibes maximam 
vim serpentium conficiunt , cum sint aves 
excelsae , cruribus rigidis , corneo , pro - 
eeroque rostra ? avertunt pestem ab Ae- 
gypto , cum volucres angues , ex vastitate 
Lybiae , vento africo , invectas 1 interf * 
dan£ ? atque consumunt 7 ex quo fit , ut 
illae 7 nec morsu 7 vivae ? noceant , nec 
prfore 7 mortuae . Possem de Ichneumo- 

nam utilitate , de Crocodilorum , de Fe- 
lium dicere , sed nolo esse longus - Reque 
vera Crocodilis Aegyptus ab Lybiae la- 
tronibus detenditur. Ichneumonum au- 

• * /• * * * 

k 

tem mira utilitas , solertiaque apparent , 
quum nimiae Crocodilorum propagatio- 
ni occurrunt. Animal quippe pusillae mo- 
lis immani belluae damna gravissima af- 
fert. Ipsum enim terppus arripit, quo 
fera abest , tum ova , quae relicta sunt 
corrumpit, quin edat: dein dum croco- 
dilum somnus occupat hiantem ad Nili 
ripas, cito se in ejus gulam immittit, in- 
de viscera aggressum, corradit, atque ex 
ventris tenellula , quam frangit , cute , 
victor tandem ferissimae belluae evadit. 

pravissima denique alia doctorum ho- 
minum sententia circumfertur, quae do- 
cet animalia, non qua bruta, sed qua 
Deorum figuras venerata ab Aegyptiis 
fuisse ♦ Sane , qui de Iside , et Osiride 
scripsit, Plutarchus Philosophos ait, divi- 
nitatem usque colere , quacumque re, vel 
inanima, sese prodat, rectius autem in 

animatis creaturis : «Numen idem , eam- 
demque providentiam , licet ab omnibus 
aeque cultam , diversa tamen forma ho- 
noratam esse , prout Divinitatis diversae 
imagipes jnter gentes sint cfformatae . 
Haec Pluturchus, Huic concinunt recen- 
tiores de Gentium moribus scriptores , 
qui affirmant - Jerogliphica , - quae sa~ 
eros nexus licet interpretari , a novis na- 
tionibus frequenter usurpata deprehendi : 
quod et in Americanis gentibus dete- 
ctum est (i). Nec a prima hominum sim- 
plicitate alienum videtur , quod ense f 
puta, bellum: sceptro , imperium •* f ani- 
ma , oculo descripto, Divinitas adumbre- 
tur (2) . Eodem ferme pacto Aegyptii, 
radios , pinnas , serpentes , vitae, excellen- 
tiae , pulchritudinis Majoris Dei figuras 
habebant . Materiam Isidis : naturae vim 
Osiridis nomine venerabantur. Ex utrius- 


(1) Conquet dii JMexiqtie liv . /. Conq. dii Perou. 
(*) Plnche His to ire dii Ciel Gognet liv» 2. c. 14. 

2 * 

que conjunctione Orum id est MurjcJuro 
creatum putabant (i) . 

Jam , si libeat in signa hujusmodi 
oculos convertere , facile erit deprehen- 
dere multa rectius de Majori Deo Ae- 
gyptios sensisse , quam ceteros • Ipsis enim 

praepotens Deus nefos t id est obscurus , 

< 

mortalium que intelligentiae impervius di-? 
cebatur , Numinis imaginem praesefere- 
bat homo vitta oculos pircpmdatus, in- 

i 

comprehensibilis naturae signum , atque 
ore praemostrans ovum , primum nem- 
pe Mundi semen ( 2 ) . Eadem designa- 
bant ceterae Aegyptiorum Divinitates , 
quarum caput circulus , aut sphera exor- 
nabant radiis , pinnis , colqbribusque prae- 
cincta, vitae, excellentiae, perfectionis 
Majorjs guminis figura. F.x his juvat jam 
qosqere Aegyptios arcanam., perfectissi- 
mam , omnium creatricem Majoris Dej 
sensisse naturam , quae ex materie , ma^ 


(1) Pluche X. c, 

Plutgrchns de Iside , et Osiride , 

turali quadam vi calefacta , Mundum cf- 
formassct. Gravius hoc profecto de Deo, 
quam ceterae (Sacrum Populum sempcr 
excipio) Gentes, putabant Aegyptii; sed 
nec de animorum natura infirmiora ha- 

i 

bebant, dum eos aeternos, poena , vel 
praemio post mortem afficiendos, signis 
praedicabant , quae Philosophi reperiunt 
expressa Eumenidum , Parcharum, Cha- 
rontis formis , quas Pyramides praescfc- 
rebant , maxime vero mortuorutn judi- 
ciis , de quibus postea dicemus. 

Verum hacc adumbrata modo exter- 
» na Religione vix vulgus fiuscebat . Sum- 
mus divinae disciplinae thesaurus recon- 
ditis templorum penetralibus asservaba- 
tur . De exquisitiori hujusmodi 1 heologia 
multae doctorum hominum pervagantur 
sententiae, quae cunctae inter se consta- 
rent, si manerent adhuc libri, quos de Ae- 
gyptiorum Religione Maticton , Chere- 
menesque conscripsere , Nunc vero quis- 
que cogitationes suas arcana disciplina 
hujusmodi contineri contendit . Hinc sunt, 

qui majores Aegyptiorum Sacerdotes Athe- 
os plane fuisse propugnent . Alii c contra 
ingenio nimium indulgentes, intempe- 
stiva pietate moti, ipsa tere augustissima 
Christianae Religionis mysteria Aegyptiis 
arcanis enucleata ostendant . Medii inter 
lios arbitrantur sacris hisce concludi non 
ignobiles de Deo, animique natura sen- 
tentias , unde omnis Aegyptiae Religionis 
causa , figuris sepositis 9 constaret (i). Po- 
stremum hoc, si quid minus temerarii in 
re obscurissima dici potest 1 vero similius 
existimem . 

Nara, ut praetereant augustam illam 
Isidis vocem, quae templo Memphytico 
prostabat inscripta - Quidquid fuit , est , 
erit , Ego sum , peplumque meum nemo 
submovit in comperto apud doctos ma- 
net Isidis mysteria Graecis recepta fuisse, 
mutatoquc tantum nomine Eleusina ar- 
cana ab his venerata (2) . Quid his con- 

( 1 ) Confer Agatopistam Veli' Istoria, e delVIn - 
dole d’ ogni Filos o fi a cap. i3. v. I • 

(?) Diod. Sic. Lib . L Appalejns de Asin. aur. 
lib. XI. 


\ 


4 

lineretur disputent infer se , ut lubet , 
Archeologiac scriptores, nos Tullii aucto- 
ritatem libentius sequamur , qui ut res 
profanis interdicta ferebat , subobscure 
quidem , non adeo tamen ut inde ac- 
ciuralus lector certam sententiam non 
hauriret , ea postquam sancta , augusta- 
que dixisset $ momentosissimis his veibis 
describit (2) - Mihi ( sic Attico Tullius ) 
cum multa eximia , divinaque videntur 
thenae tuae peperisse , alc/ue in vita ho- 
minum attulisse , tum nihil melius illis 
Mysteriis , quibus ex agresti , immaniquae 
naturct exculti ad humanitatem , et miti- 
gati sumus : initiaque , ut appellantur , ita 
revera principia vitae cognovimus , neque 
solum cum loetitia vivendi rationem acce - 

* 

pirnus , sed etiam cum spe meliore mo- 
riendi . - 

Mira profecto scientia, qua , peril- 
lustri Philosopho docente, vitae princi- 
pia , unde in terris felicitas , post mor- 

(a) De Legibus lib. II. 

tcm spes altior hauriretur , tradebantur ! 
Hoc qui consequi potuisset , nisi Nume- 
ro aliquod , summum, providum, jiistis- 
simumque Mysteriis hisce coleretur , quod 
postquam cuncta lustrasse! , providentia 
sua regeret, bene, vel male merentes prae- 
mio , vel poena afficeret ? Non hic plura 
sequar, ne divinari et ego videar, referam 
modo augustum carmen , qno Cererem 
Eleusinis , Aegyptiis , Isidem gloriantem 
inducit Appulejus (i) , ut magis Divini- 
tatis , quae Mysteriis venerabatur , natura 
innotescat . - En adsum ( sic Dea j tuis 
commota Luci precibus , rerum natura 
parens , elementorum omnium domina , se- 
cutorum progenies initialis , summa Nu~ 
minum ,' regina Manium , prima Coelitum i 
Deorum Dearumque : facies uniformis , 
quae Coeli luminosa culmina , maris salu- 
bria flamina , Inferum deploraia silentia , 
nutibus meis dispenso , Cujus Numen 
unicum , multiforme , specie , ritu vario , 


(i) De Asin. Aur. Lib* XI • 

nomine multijugo , totus veneratur Orbis . 
Inde primigenii Phryges Pessinunti cdm vo- 
cant Deum Matrem : Autochtones Atti- 
ci Cecropejam Minervam : Cyprii Paphi- 
am Venerem : Cretes sagittiferi Dyctindm 
Dianam : Siculi trilingues Proserpinam : 
Eleusini Vetustam Deam Cererem : Juno- 
nem alii : alii Bellonam : alii Hecaten : 

' Rhamnusiam' alii : et cfui nascentis diei 
solis illustrantur Aethiopes radiis , prisca - 
que doctrina pollentes Aegyptii , coere- 
moniis me propriis percolentes , appellant 
vero nomine Isidem . - 

Sed haec utcumque existimata erftnt, 
illad perpetuo manebit, moribus, et Re- 
ligione ita Aegyptios conformatos fuisse, 
ut saniores , mrtioresque leges , qtfarft 
quae aliarum Gentium tunc temporis es- 
sent, apud eos juberi valuissent . Reapse 
ab divina mente orta jussa reputabant 
Aegyptii, atque inde Populus ea sanctius 
servabat : quodque Minos Crete, Pytha- 
goras Crotonae , Pompilius Romae , de Jo- 
vis, Inferorum, £geriae monitis fabulaban- 


( 26 ) 

tur callide , nullo studio suadebatur Ae- 
gyptiis, qui tot Deorum sacra curiose ce- 
lebrabant . Vulgata itaque apud hos fa- 
ma ferebat Mercurium quemdam nomi- 
ne Thoyth , et literis , et legibus Aegy- 
ptum donasse . De hoc Mercurio ita Tul- 
lius (i) - Quintus ( Mercurius nempe ) 
quem colunt Pheneatae , qui Argum dicitur 

interemisse , ob eamque causam Aegypto 

t % 

praefuisse , atque Aegyptiis leges , et literas 
tradidisse . Hunc Aegyptii Thoyth appel- 
lant , eodemque nomine anni primus men- 
sis apud eos vocatur •* - Haec tamen eru- 
ditis viris satis non sunt : hinc multae 
inter hos de Mercurio Aegyptio controver- 
siae excitatae. Principio namque Mercu- 
rii duo his agnosci volunt , quorum alter 
Thoyth , vel Theuth appellatus , qtii feges 
humanioresquo artes docuit : alter , qui 
haec vetustate temporis oblita penitus, ac 
deleta restituit, Trismegistus nomine de- 
coratus (2). Amoenissima dein de ejus per- 

(1) De Natora Deor. Lib. III. 

(2) Mosemius in Cudvort System. Intdlcct. cap. 
IV. §. 18. 

sona dicuntur * Aliis enim Adam , aliis 
Enoc , sive Joseph , sive Canaan dictus (i). 
Artapanus apud Eusebium eumdem iWoi- 
seri putavit . ^Sunt, qui ipsum Mercurium 
Gallum alio nomine Aegypto veneratum 
dicant ( 2 ). Nec desunt denique qui prae- 
clarum hunc Deum hominum commen- 
tis, fabulisque adseribant (3) . 

Non his longius graviora morer, otia 
in haec absumat sua , cui salebrosum 
quidquid, etsi jejunium, exileque inqui- 
rere cordi est. Ego vero id unum arbi- 
trer fuisse reapse praeclarum quemdam vi- 
rum, qui quum artibus, jure, Aegyptum 
sapienter instruxisset , post mortem , Po- 
pularium amore in Deorum numerum 
ob eximia facinora relatus sit . Hoc quip- 
pe frequentissimum apud veteres tradit 


(1) Kirclier Oedip. Aegypt , T. Galeas Philo soph. 
gen. Bochart. Phaleg. Part . I. cap . 2, 

(2) Christoforus Griesgrrfan De German . Gent • 
Orig. et Condit • Hermete Trismegisto • 

( 3 ) Ursinus De Mere . Exercit . 1. Conringins Dc 
Hermete medico . 

^Tullius (ij - Suscepit auterri (inquit Bal- 
bus ) vita hominum , consuetudocjue com- 
munis , ut beneficiis excellentes viros in 
Coelum fama ac vbluntate tollerent : hinc 
Hercules : hinc Castor , et Pollux : hinc 
Aesculapius: hinc Liber etiam. - Celeber- 
rimum Legumlatorem Hermetem Tris- 
megistum consecuti sunt Menetes , turri 
Aegyptiae potentiae et gloriae propagator 
Sesostris , Ltoccoris , qui privati juris au- 
ctor fertur , Asichis , Amdsifque , prout 
temporum Opportunitates flagitarunt ( 2 ) . 

Sat haec cie juris conditoribus : jam 
leges aperiariius , quibus Aegypti monar- 
chia regebatur . Has nos ex veteribus 
scriptoribus , maxime Herodoto 7 Diodoro 
Siculo, Strabone eductas , privato studio 
antiquioribus quibusdam vocibus , quoc! 
solemne in legibus sanciendis dicit Tul- 
lius (3) , expressimus , ac quinque Tabulis 
complexi sumus . Prima 7 et altera de 

( 1 ) De “Natura t) e orum iLib, II. 

<*) Diod. Sic. Lib. I. Strab. Lib. X. 

(3) De Legibus Lib. II. 


/ 

privato jure: tertia , et quarta de pubbli- 
co : postrema de religiosis statuit . 

P<? personarum statu , juribus , con- 
tractibus , aliisque sollicita est 

TABULA. PRIMA 

* . « 

I. 

NUPTIIS INEUNDIS QUINITRIGENARIU§ 
ANNUS JUSTUS ESTO . ’ ' ' 

i * * - ■> * t 

u. 

UXORES QUOf VOLET QUISQUE HABE- 
TO , NISI QUI SACRIS DICATUS SIET : HUIC 
UNAM MODO DUCERE FAS ESTQ. 

III, 

FRATRI CUM SORORIBUS CONNUBII JUS 
ESTO. 

I 

IV. 

NULLUS SPURIUS INJUSTUSVE FILIUS 
PATRI HABETOR. 

v i ■ . 


NATOS EXPONERE NEFAS ESTO. 

V I. 

SI PARENTES LIBEROS MORTI DUE RINT , 
TRIBUS DIEBUS EXANIMES COMPLEXOS TE- 
NENTO . 


VII. 

MULIER PRAEGNANS NOXAM, QUAM FE- 
CIT, NISI PARTU EDITO, CAPITE NE LUITO. 

VIII. 

SI QUI NOMEN CONDICAT, DEBITORIS 
JUREJURANDO STLIS DECIDITO. 

IX. 

FOENUS DUPLUM SORTIS NE EXCEDITO. 

X. 

DEBITOR, QUI SATIS NON FACIAT, PA- 
TRIS CADAVER CREDITORI PIGNORI DATO, 
EUMQUE DONICUM SATIS FACTUM ESCIT, 
NE RECUPERATO. 

XI. 

FURARI, NISI EI, QUI APUD PRINCI- 
PEM FURUM PROFESSUS SIET, NEMINI FA§ 
ESTO . 

# 


I 

XII. 

ABLATA. RES PRINCIPI FURUM DEFER- 
TOR, DOMINUS SI' VINDICET , QUADRANS 
PRETII SOLVERE DAMNAS ESTO. 

v f C 1 • 1 • k 

XIII. 

MEDICUS CORPORA CURANDO MEDICI- 
NAM, QUAE SIET, NE MUTATO, SIQUE AE- 
C ER NOVO MEDICAMINE INTERIERIT, PAR- 
RICIDA ESTO. 

• % 5 . » + * 

De connubiorum jure primo loco agi- 
tur quando conjugum societas societatum 
omnium fundamentum est . Hinc Civita- 

* * * # i 

tes natae , hinc auctae, et perfectae sunt. 
Principio sera venus statuitur,, quod tum 
sobolis institutjoni , tum corporis firmi- 
tati apprime convenit . Non haec de an- 
norum numero disputo, verum de legis 
consilio. Sane nuptiarum immaturitas pa- 
rum puhblicae utilitati inserviat , quando 
rudes , ferventique adolescentiae impetu 
acti Parentes , liberos , quos susceperint , 
nec apte regere , neque ad Rempublicam 
informare valeant . Ad hoc , ipsi , qui 

acerbae aclhuc veneri operam dederint t 
fractum, enerve, ac brevi interiturum 
corpus Societati relinquant . Praeclare 
quippe a rei phvsicae scriptoribus tradi- 
tum est, sanitatis, longaevitatisque prin- 
cipium a fibrarum dexteritate , et robore 
arcessendum esse . Jam vero immatura 
venus quantum solidorum firmitati , tam 
in masculis, quam in feminis, adversa sit 
perdocte ostendit medicinae decus, Fri- 
dericus Oflmannus ^i) . Hoc vitarunt pro- 
be Germani , vafi*dis$irqum nec non lon- 
gaevissimum hominum genus, de quibus 
Tacitus scripsit - Tarda illis venus , ac 
pares , validique miscebantur - et Lacedae- 
monii, qui nuptias Inire ante V. supra 
XX. aetatis annum neminem sinebant : 

- • * t 

quo tempore utriusque substantiae , qua 
homo constat , perfectionem contingere 
veteres Physici docuerunt (2) . 


(1) Dissert . Physico-Mcd. I» §. 

(2) Galenas Lib. s 

Piares uxores simul habere , quod 
Graeci noXvyaiiiav dicunt, lex. sinit orn- 
• nes praeter Sacerdotes , < quibus unam 
modo ducere permittit . Passim id in 0- 
rientalibus regionibus jure cautum inve- 
nitur, licet in Occidente rarius polyga- 
mia statuta deprehendatur, velati de Grae- 
cis animadvertit Petrus Faber (i) , de 
Germanis , Tacitus ( 2 ) , ac de Romanis 
res est explorata (3). Ceterum polygamia, 
quum necessario sobolis bono adversa non 
sit : nam ex ea proles certa habetur , 
quod secus est in polyandria , quam ta- 
men divinus Plato in sua Republica 
probavit: nec primario Naturae juri con- 
traria existimanda est, quae, si esset, num- 
quam ab ipso Naturae Auctore dispensa- 
ri meruisset Lege veteri, quod sacrae 
Liturae ostendunt . AJulta sed Polygamiae 


( 1 ) L. 2 . Semestr. 1 . * 

( 2 ) De Moribus Germanorum . 

( 3 ) Lcg . 2 . Cod. de Incesl . nupL. L.g. 1 8 .. Cod\- 

ad Juliam de Adulteriis * _ 

insunt incommoda , quae una divina vi 
tolli posse , cordatus quisque consentiat, 
Nam conjugalis amor tot intentus uxori- 
bus , vel friget in omnes , vel in unam 
modo delabitur: hinc aliae, vana libidi- 
ne incensae , invidia in dilectae sobo- 
lerrt rapiuntur , cique damna moliri non 
desinunt : atque ita crebris, odiis, rixisque 
familia exasperata, prolis bonum, ut plu- 
rimum , curare non potest. Mala hujus- . 
modi Aegyptii tantum a Sacerdotibus re- 
moverunt , quos aliter , divinae rei ope- 
ratos, et castiores, et a domesticis curis 
expeditiores esse decebat . 

At non facile alteram legem suadeas, 
qua nuptiae inter Fratrem , et Sororem 
justae habentur . Ipse naturae sensus 
ab hujusmodi conjunctionibus abhorret 
quammaxime , quum fere nemo sororis 
suae , formosissimae licet , concubitum 
appetat. Ad hoc, hominum consensus in- 
cestuosos hosce complexus exsecratur , 
quod veterum Tragoedia probat , quum 
incestuosos hujusmodi , cognito dedeco- 

re , in se furentes inducit . Hinc apud 
plerosque Graeciae populos conjunctiones 
hae propudiosissimae habitae sunt (i) . 
Eadem Plato , ac Tullius sensere , qui 
eas ( 2 ) - nefarium stuprum - appellat . 
Postremo expedit Reipublicae , ut hornis 
pura amicitia latius usque diffundatur , 
extraneorum cognationibus, quae ex nu- 
ptiis oriuntur , quibus hominum genus , 
^societati accline natura, arctiori vinculo 
inter se copulatur . Quamobrem, ni ve- 
hemens necessitas urgeat , quae , . puta , 
Mundi primordiis fuit , matrimonia haec 
infamia reputanda sunt . Si quid tamen 
pro Aegyptiis dici potest , exempla $unt 
Numinum , quae colebant, Saturni , Jo- 
vis, Osiridis, quos Opin , Junonem, Isi- 
dem, germanas suas uxores duxisse fabu- 
lae narrabant . Falsa itaque Religione , 
uti pleraque dedecora , et hoc fiagitium 
invectum est , 

(i) Alexander. Gen » Dier. 

(a) De Divinatione Lib. l. 

' Quarta lex insontis poenam adimit, 
tum hominum coercet lasciviam, cui im- 
modestiae suae unus imponit , agnitione 
liberorum , quos extra jus quaesivit . Di- 
vinae dein leges tres sequuntur , quibus 
Parentum immanitas coercetur, tum et 
ejus , qui in utero est, saluti consulitur . 
Hic vero Aegyptiorum jus ceterarum Gem 
tium instituta longe antecellit. Sane Pa- 
rentum imperium , quod natura ipsa sor 
bolis bono induxerat, nonnulli Populi in 
Tyramnidem verterunt , rati patrium jus 
eodem ferme modo , quo dominicum , 
regendum esse Nemini obscura Persa- 
rum asperitas , qui liberis tamquam ser- 
vis utebantur , adeo ut filiorum obse- 
quium eo uno valde commendaretur, 
quod horum nenu repertus esset , qui 
Parentem sponte occidisset (i) . Athe- 
niensibus quamvis tanta non licerent, 
licebat tamen liberos abdicare, et, quod 

(i) Aristotel. Bthic-Lib . 8. cap. io. Herodot. Lib. 
i* btobaens serm. Brisson. de Regno Pers, Lib . 2 . 

crudelius, infantes exponere , quod ex. 
multis Comicorum locis innotescit (i) .. 
Saevum vitae , necisque jus. veteribus 
Gallis luisse testatur Caesar (z) . Tandem 
Romani hac re cunctarum > Gentium fe- 
ritatem superarunt, quibus ex Romuli 
lege filios pignori dare, tertium vendere, 
ac etiam occidere permissum est . Quae 
quidem rationis obrobria, et in XII. Ta- 
bulas . immigrarunt : Tabula quippe IV. 
jussum erat - 

- Endo liberis justis jus vitae et necis 7 
venum dandique potestas esto - 

- Si paler filium ter venumduit 7 Jilius 
, a Patre liber esto . - 

, His vero omnibus sapientiores Aegy- 
ptii praeclare secum reputarunt homines, 

* . 4 

non a Parentibus, sed ab Naturae Aucto- 
re pendere : Parentibus quidem sobolis 

bonum ab ipsa Natura injunctum , hinc 
eis quoque imperium aliquod , ut hoc 

(1) Terentius in Hauton . det. 4* sv. i» Aristopha- 
nes in Ranis . 

( 2 ) I)e Bello Gallico JLib. VI. 

curarent , elargitum esse. Patriam itaque 
potestatem eam modo probarunt , quae 
prolis commoda promoveret , no n quae 
saevissime naturae opus abjiceret i atque 
destrueret. Quare liberorum expositio pri- 
mo loco vetita est . Si quis vero adeo 
naturae immemor extitisset , qui filium 
suum obtruncaret , lex jubet efferatum 
Patrem , qui partem sui interimere ha- 
ud horruisset , filium mortuum tribus 
diebus complexum tenere ; nimirum, ut 
qui de substantia sua tam inique judicas- 
set , idem , amplexu miserabili , et sani, 
et tabescentis corporis vices experiretur, 
atque ita facinoris sui conscientia usque 
divexatus , haud diversam interfecti filii 
sortem supplicio inveniret . 

Quod de praegnante muliere , morti 
damnata Cautum est, ne ante partum vi- 
tam amittat, id nascituri consulit incolu- 
mitati 1 cui maternus casus nocere non 
debet. Simile quid sanxit Numa de prae- 
gnante mortua , quam sepeliri, nisi exciso 
utero, vetuit, uti refert Marcellus (i) . 
(i) Leg. 2. J)ig* d* mort . infer . Yid. Anton, Au- 

Legis humanitas aequitasque , lucet ipsa 
per se . 

Jam de contractibus lex adest, quae 
creditas res spectat, qua debitoris jureju- 
rando lis absolvitur . Mirum id profecto 

fidei indicium est, quod sanctam praese- 

. 

fert Populi religionem. De perjurio, tum 
popularium mores , tum capitalis poena, 
ut infra videbimus, dubitare non sinebant. 
Displicet vero maxime immodicum foenus 
a lege permissum : hoc enim Aegyptii 
longe superarunt Graecos et Romanos t 
apud quos lex erat - Si quis unciario foe- 
nore amplius foenerassit , furtum quadra - 
plione luito - (i) . Peculiare tandem est 
de pignore inventum , quod Asichi Regi 
tribuitur , quo nihil firmius Aegypto esse 
poterat ad fidem servandam ; quando 
suorum cadavera vita ipsa cariora habe- 
bant Aegyptii , adeo ut improbus putare- 
tur, qui, solvendi mora, Patris sui corpus 


gnstinum de Leg. et SC . p. i3o. 

(i) Confer Gravinam Orig . Jur. Lib. II. cap. 47’ 

apud alios esse pati posset . Id multo fe- 
licius mitissima in gente processit , quam 
Romae dirissimum Creditorum jus, XII. 
Tabulis sancitum , quod saepius feritate 
sua populum ad # arma, secessionesque 
concitavit , veluti ex Livio habetur. 

De privatis delictis curat lex , quae 
furandi rationem moderatur . Nil habeo 
sane quo haec defendam; nec enim in 
re turpi natura movear auctoritate Ly- 
curgi , qui Lacedaemone furta impunita 
reliquit , ratus pueros furandi dexteritate 
aptius ad militares insidias informari ; 
cui contra Draconis opponi posset severi- 
tas , qui furtorum genera omnia morte 
mulctavit (i). Diodorus tamen , qui haec 
refert, addit Aegyptios , quum furandi 
licentia compesci non posset omnino , 
curasse , quo malum hoc minus laesis- 
set-, quod effectum, professione Furis, ac 
rei restitutione , quadrante modo detra- 

(O Petit. AI Leg.Attic. Vilstit, 5. Gellius 
Lib. Xl* cap. a 8 

cto , quasi negligentiae poena , qua ple- 
cteretur is , qui a furibus probe notis sa- 
tis non cavisset . Quod arrisisse video 
Selclenio (i), ac Scharrochio ( 2 ) , qui 
Aegyptiam legem ex dominii eminentis , 
quod Summae Potestatis est , jure tem- 
perant, defendunt. Sed non facile nobi9 
suaserint juris ejusdem, quod ex publica 
necessitate una emergit, usum Aegyptios 
recte statuisse , in quorumdam Saccula- 
riorum vafritie confovenda-, praesertim 
quum negligentiorum hominum ipsa na- 
tura poena sit, fortunarum suarum im- 
minutio , atque clades , qua perpetuo af- 
ficiuntur , quin legis asperitas accedat ( 3 ).- 
Postrema lex sequitur , a Medicis 
maxime exagitata , qua contendunt hu- 
manissimae artis progressus inscite praepe- 
ditos fuisse: artes quasque, maxime Me- 

( 1 ) De Jur. Nat • et Gent. Lib. IV . Cap , a» 

( 2 ) De Offic. sec . «7. Nat, Cap, 2 . 

(3) Plora de hac lege quaerentes delegabo ad Q 0 
Septim, Flor . Rivini Dissertationem De retentione 
Quadrantis ex furto apud Aegyptios - 

dicinam , longo usu, et naturalium re- 
rum observatione , usque perpoliri: inde 
inventa aclduci, quibus ad scientiae fasti- 
gium perveniatur . Ad hoc , morborum , 
naturam, causasque in infinitum variare, 
nec omnia j antiquis regulis posse com- 
prehendi. His plaudit Aristoteles, qui Ae- 
gyptiorum morem barbarum , atque in- 
humanum appellat . Alii e contra Aegy- 
ptiorum sapientiam hoc uno quairimaxi- 
me extollunt , quod hominum vita per 
eos a Medicorum temeritate , atquei in- 
scitia defensa sit . Nam , sicuti Flinius 
advertit , uni Medico hominem occidere 
impune est : ut hoc vitarent , recte Ae- 
gyptios cavisse , ne Medicis liceret ab 
Hermetis doctrinis , aliisque remediis , 

quae , cum usu comprobata fuissent, Ae~ 

. . 

sculapii templo inscripta prostabant, re- 
cedere : Empiricae Medicinae satius esse 
homines credi , quam aliorum commen* 
tis : sique Empirica deficiat, naturae po- 
tius aegrotos linquendos. 

Non ego is sum , qui tanta haec vale- 
am componere ; dicam id tutius Aegypto, 
quam alibi juberi potuisse , quando Ae- 
gyptii victo modestissimo utebantur, tum, 
si Diodoro fides est , quoque mense cor- 
pus purgabant ; quare morborum natura 
causaeque simpliciores , qua in alibi , es- 
se debuerunt, ubi vino, ciboque abun- 
datiori, multiplicique , sanitas undique pe- 
riclitatur (i) . Ceterum , si Aegyptiorum 
severitas displiceat , certe cordatus quis- 
que arbitretur Medici imperitiam poena 
plectendam esse, quoties medicaminum, 
quibus usds est , ratio nulla reddi potest . 
Perbelle quippe Ulpianus ait (2) - Si- 
cut*' Medico imputari eVentus mortalitatis 
non debet , ita quod per imperitiam com- 
misit , praetextu humanae fragilitatis deli- 

(1) Facete quidem , at verd Seneca roroanae lu- 
xuriae objurgator -Multos, inquit, morbos multa fer” 
cula fecerunt , et simplex morbus ex simplici cibo • 
Innumerabiles miraris morbos ? numera coquos - His 
adde Macrob. Satum . lib. 7. Cap . a8« 

(a) Isg. 6. Dig. de Ofjfic . Procons. 

ctum decipientis , in periculo hominis , m- 
noxium esse non debet - Idem et Fran- 
corum moribus servatum esse probat Pa- 
ponius (i) , qui refert Juclicio Parisiensi 
Medicum postulatum fuisse , quod ae- 
grotanti potionem quamdam solito gra- 
viorem dederat, atque Judicum senten- 
tia , ea quidem vice , absolutum abiisse , 
sed severiori interminata poena , si eo- 
dem medicamine in posterum usus esset • 
Verum his certe non indigeamus , quo- 
ties docti, probique viri modo sacrum hoc 
in collegium adsciscantur : quod lege pri- 
mo curandum est . Sed jam ad judicia 
progrediamur , de quibus ita habet 

TABULA SECUNDA 

1 . 

NE QUEM , NI SAPIENS , PROBUSQUE FU- 
AT , JUDICEM ELIGITO. 

IL 

SERVI, INOPISVE, DOMINUS, ASSIDUUSVE 
JUDEX NEC ESTO. 


(i) JUb. XXIII. TU. 8. Jrt. i. 

1 1 1 . 

JURI DIC UNDO XXXVIRI EX PRINCIPIBUS 

URBIBUS CREANTOR.' 

• ♦ 

IV. 

1 

SALARIA JUSTA SUNTO : REDDITI JURISi 
MERCES NULLA ESTO. 

* « I* 4 J 

V. 

ORATORES IN JURE ESSE PROHIBENTOR: 
SCRIPTIS CAUSAS CONSCITO. 

yr. 

PRAETOR VERITATIS FIGURAM COLLO GE- 
STATO , EAQUE VICTOREM DESIGNATO . 

Brevis , Hercle , lex , at sapientiae 
plena : Primo namque litigatorum fidu- 
cia , dein veritatis detegendae commodi- 
tas : postremo Sententiae integritas , san- 
ctimoniaque mire curatae sunt. Sane qui 
in jus veniunt Iudicum cupiditates vel 
maxime timent, si hae ob Judicum 
mores minus verendae sint, impar tamen 
Judicantis conditio molestiam aliquam ju- 
dicio ingerit, quum quis facile contemni 

posse arbitretur . Jam vero his terroribus 
large Aegyptii Cives suos vindicarunt ele- 
ctione Judicum, qui et moribus, et do- 
ctrina praestarent , quique omnibus ae- 
quos se praeberent: quod ut commodius 
procederet, rectissime Judices ex univer- 
so Imperio creandos jusserunt. Ad hoc , 
ne muneribus , quae , ut Sacrae docent 
Literae , etiam oculos sapientium excoe - 
eant 7 et mutant verba justorum (i) , pro- 
bi corrumperentur , divina ferme lex il- 
la jussa est - Salaria justa sunto : redditi 
juris merces nulla esto - qua Iudicum de- 
cori, ac litigatorum securitati consultum, 
q^uum et illorum indigentia amota , et 
largitionis studium , quo potens adversa- 
rius certare posset injuria, sublatum est. 

Praeterea Oratorum fallaciae , quae 
aliquando justitiae fucum facere possunt, 
sapienter a jure proscriptae sunt . Haud 
rara enim exempla sunt iniquissimorum 
judiciorum, quae verborum flumine , vo- 


ti) Dcuter . XVL 19. 


( 4 ?) 

cis, gestnsque contentione solertissimi Ora* 
tores provocastont Hinc Lycurgus hujus- 
modi homines c Republica sua extorres 
fecit: Athenienses perorandi facultatem 
eisdem ademerunt . Rectius Aegyptii scri- 
ptis causas agi jusserunt . Accurata nam- 
que negocii cognitione , calliditas quae- 
que , atque faisitas dicendi celari non po- 
test : tum Judex, instructissimi Oratoris 
praesentia liberatus, nil, nisi quod justum, 
jnjustumve sit noscere curat , sique id 
obscurius evadat, aliorum etiam pruden- 
tum virorum sententiam sciscitari haud 
impeditur . 

Solemnis denique , angustaque forma 
reddendi juris servatur, qua simul, et 
sententiam dicentis, et Partium fides ma- 
gis adstringatur . Conspicuus enim Judi-> 
cii Princeps , quem nos, romano more , 
Praetorem appellamus, Veritatis imagine 
decoratus , hoc uno litigatorum fiduciam 
sibi comparabat , tum judicii exitum san- 
ctiorem efficiebat . Legitimo enim ri- 
tu figuram ei , qui vicisset , admovendo , 

significabat non ab hominum mentibus, 
sed ab veritate , Supremo Numine , sen- 
tentiam profloxisse ; quod religiosissimo in 
Populo sat erat, ne jus per Judicem lae- 
deretur , qui sacrilegio se obstrinxisset , 
si sacra imagine, non ad jus vindicandum, 
sed ad injuriam usus esset , neve victus 
queareretur, qui Numinum voluntati ob-r 
temperandum putabat . Ita Aegyptiis ju- 
diciorum severitas curata est paucissimis 

sanctionibus, quae supersunt , adeo ut alia- 

\ 

rum, quae perierunt, desiderium augea- 
tur- quum ccontra pigeat superfuisse eas, 
quae XII. Tabulis constitutae sunt de in 
Jus vocando , cie Vindicibus , Obvagulatio- 
ne, ac (quacl horrendum) Debitorum trans 
Tiberim venditione , sectioneque , unde pe- 
renne romanae feritatis ad posteros testi' 
monium permanavit . 

Nunc jus pubblicum Aegyptiorum 
adeamus. De civilium Potestatum ordine, 
rerumque publicarum partitione, ceteris 
prolixior habet haec 

TABULA TERTIA 

f 

I. 

LEGE NIL MAJUS ESTO. 

II. 

GENERI GRATIA NULLA UABRTOR: VIRTU- 
TE QUISQUE CONTENDITO. 

III. 

PENES REGEM SUMMA POTESTAS ESTO, 

I V. 

SECUNDUM HUNC SACERDOTES : TERTIO 
MILITES SUNTO. 


» * 

REX LEGI OBTEMPERATOS EIQUE NAVI 
' MAGISTRI , AULICIQUE ADSCISCUNTOR, 

V I. 

• HUNC SACERDOS QUAQUE LUCE MONETO s 
BENEFAQTA VIRORUM LAUDATO , MALE- 
FACTA VITUPERATO. 

VII. 

STUDIA, VICTUS , SOLATIA REGI JUSSA 
RUNTQ, 


I 

VIII. 

HAEC sr NEGLIGET, POSTHUMIS TENE- 
TOR. 


IX. 

SACERDOTES REGEM IN REPUBLICA GE- 
RENDA CONSILIO JUVANTO. 

X. 

RELIGIONIS , SCIENTIARUMQUE LIBROS 
CUSTODIUNTO : HIS REMP. MODERANTOR. 

XI. 

ar 

MODIS , PONDERIBUS , A. A. A. F. F. NE- 
XUIQUE PRAFICIUNTOR. 

XII. 

VECTIGALIBUS IMMUNES SUNTO. 

' XIII. 

MILITIBUS JUGERA XII. TRIBUTIS IMMU- 
NIA RELINQUUNTOR: PANIS LIBRAS V. CAR- 
NIS LIBRAS II., VINIQUE SEXTARIUM SIN- 
GULIS IN DIES DATO. 

* 


XIV. 

PACE , CORPORE EXERCENTOR. 

XV, 

RELIQUI VEL PECORA , VEL AGROS , AR- 
TESVE CURANTO. 

XVI. 

QUISQUE CENSU NOMEN , VITAE RATIO- 
NEM, BONA PROFITETOR. INFICIATOR, TUR- 
PISVE QUAESTUS CONFESSUS , CAPITAL 
ESTO. 


X V 1 1. ■ 

PROLETARIO DEDECUS ESTO. 

• XVIII, 

• A 

NE QUIS DE CONDITIONE, QUAE EI SIET, 
QUIDQUAM MUTATO. 

XIX. 

PATER FILIO ARTEM SUAM PERPETUO 
TRADITO. 

XX. 

UTI NILUS ASSURGAT PUBLICUS MODUS 
METITOR. 

XXI. 

FLUMINE REDUCTO , INUNDATIONIS MO- 
DUM PROVINCIIS MANIFESTATO . 


r 

XXII. 

REGNI FRUGTUS TRIFARIAM IIERSCISCt- 
TOR: PARS REGI : ALTERA SACERDOTIBUS : 
QUAE SUEEREST MILITIBUS ADDICITOR. 


Principio Aegyptii aequissimi , nec 
non firmissimi Imperii fundamentq je- 
cerunt, legem, atque honestatem. Huic 
merencli, illi imperandi vis attributa. Ge- 

. ' . » • • . i - * 

neris gratia sapienter amota ; quemquam 
enim propria, non Majorum virtute niti 
decet , quin immo sollicite curandum est 
ne ingeneratae virtutis opinione flagitic^us 
quisquam ad injuriam, socordiam ve utatur. 
Idem curarunt Sinae apud quos avitus 
lionos ignotus . Haec dum audio videtur 

^ ( c * .« • y» . » • 

jam mihi illa usque in terris frustra expe- 
tita Civitas Platonica adumbrari , qua u- 
num legis, id est, rationis imperium sta- 
tuitur. Quid enim aliud lex est, docen- 
te Tullio (i), quam - Naturae vis , mens 
ratioque Prudentis , juris , atque injuriae 

(■ • 1 ~ • I ■, ■ t f : ? 1 * 


(i) De Legifas lib, I . 

regula ? - Quae quidem ratio , semel iq 
homine contionata , et perfecta , ne pra- 
varum cupiditatum aestu concideret, ideo 
pacatae Legis auctoritati concredita est. 
Hinc, veritatis , sapienliacquc certissimum 
testimonium hujusmodi apte a Demosthe- 
ne dictum accepimus sop^a , l dopov 
Tf* - inventum ac munus Dei. 

Sed summa Civitatis potestas , unde 
leges in bonum universorum descendant , 
in unum collata est, qui Rex dictus. Ve- 
ruin, ne is longissimo intervallo a Plebe 
distaret , huic statim Sacerdotes , tertio 
Milites adjecti sunt, qui honoris praeroga- 
tiva donati , nimium Regni splendorem 
temperabant , molliterque in reliquos 
Principis auctoritatem demittebant. Prae- 
terea Legis imperio Rex primo adstrictus, 
atque ita temperata, commodiorque Rei-, 
publicae species statuta est ; nulla nam- 
que regiminis forma aplior dari potest , 
quam unius dominatus , ubi legibus fa- 
muletur , quibus si omnino solutus sit 
is, qui rerum summa pgtiatur , lacile si 

quando mala cupiditas flagret , potentiae 
suae limites excedat, ultra quos semel 
progressus , de unq in alterum prolapsus 
malum, aliorum L^na, vitam pravae lu- 

bidini immolabit . VQuae pestilentissima 

# 

exempla imitati Citres , legum auctori- 
tate despecta , ut Tyramno blandiantur 
Reip. statum conciliant , atque pessum- 
dent; praeclare enim docuit Tullius (i). 
- quaecumque mutatio morum in Princi- 
pibus extitisset , eamdem in Populo secu- 
turam - 

Haec antea senserat Plato (2) ' qni 
interitum ei Reipublicae praedicebat , 
ubi non lex Principi , aut Magistratui 
praeesset : salutem vero illi , ubi lex , 
servientibus Magistratibus , dominaretur . 
Chrisippus, Pindarusque eadem secuti , 
legem omnium ducem , mortalium , 
atque Immortalium Reginam magnifi- 
ce praedicabant . Tandem Angusti per- 


(1) De Legibus lib. IT, 

(a) De Republica lib . IV» 


v 

belle in lege 3. Cod. Leg. legis prae- 
stantiam ita extulere - Digna vox est 
( inquiunt ) majestate Regnantis legibus 
alligatum se Principem fateri , adeo de 
auctoritate juris nostra pendet auctori- 
tas , et revera majus imperio est legi- 
bus submittere Principatum - JXeque ip- 
sum Principem expedit , legum vincu- 
la, nisi aliter publica salus flagitet, quae 
suprema lex est in Civitate , excutere ; 
quum illud inter omnes constet Tyram- 
nidem eisdem artibus , quibus usurpa- 
ta primum fuit, interire: rectissimeque 
Spartanum Theopompum feminae objur- 
ganti , quod regiam , quam tenebat , pote- 
statem attenuasset, objecto Ephororum 
imperio , liberis suis imminutam auctori- 
tatem relicturus , respondisse - imminutam 
quidem , sed hoc ipso diuturniorem - Quid- 
quid enim dominatui detractum erat , 
securitati Regnantis adjectum probe in- 
tellexit. 

Severa hujusmodi in Rege statuta 
prudenter Aegyptii suspicati sunt facile 

contemptum iri , nisi moribus supremi 
Dominantis sustinerentur ; quare Princi- 
pis institutioni lege consulentium duxe- 
runt aclleciione Familiarium , qui spe- 
ctata ticle , atque honestate ceteros ante- 
irent . Recte enim Plato Persici Imperii 
ruinam mulieribus aclscribit , atque Eu- 
nuchis , qui Cambysen a puero , dum 
Cirus bello procul detineretur , assenta- 
tione , pravisque consiliis , non ad pru- 
dentiam, sed ad amentiam, injuriamque 
informabant. Animis' quippe tenduntur 
insidiae , vel maxime a Nutricibus , et 
Magistris , qui teneros , et rudes cum 
nos acceperint , inliciunt , eft flectunt , 
ut volunt . Proba autem praecepta semel 
Imbuta , ne animo postea exciderent, Sa- 
cerdotes curabant augusta quotidiana ora- 
tione , qua Regi apte virtutis , ac vitio- 
rum exempla conspicienda proponebant, 
ut ab his se temperaret, alteram vero am- 
plecteretur. Postremo, ne quid Princeps 
nimio studio sequeretur , cique dum to- 
tus incumberet , reliqua omitteret , est 

lex quae regia studia victum , solatia mo- 
deratur . Intemperantiae enim tristiores 
exitus veriti sunt in eo , qui majori ope 
donatus esset ad libidines suas explendas: 
tum sacratissimae Regis vitae prospexe- 
runt . Intemperantia siquidem , uti mo- 
net Tullius , ' - corpus frangit , mentem 
deprimit j mortemque accelerat - Reque ve- 
ra ita his sanctionibus valetudinis cura 
emicuit, ut hae non a Legumlatore , sed 
a Medico peritissimo statutae viderentur. 

His tamen officiis ,. quae legibus in- 
gerebantur , si Princeps satis non fecis- 
set, eum clum vita manebat, impunitum 
linquendum Aegyptii existimarunt . Ab- 
surdum enim eisdem videbatur , de eo 
judicium capi , penes quem summa erat 
Imperii potestas quod a gravissimo Do- 
ctore animadversum est , qui docet inter- 
na modo , hoc est conscientiae , non ex- 
terna, seu coactiva vi Regem teneri (1): 
tum aleae, periculique plenum opus Prin* 


(1) S. Thomas q . 9 6. art . 5 . p • 1. 

cipem ad judicium accire , quod rei di- 
gnitas , majestasque invidiosum partium 
vero studia cruentum reddere poterant . 

\At vero cum 'Princeps vita decessisset, 
tum , cupiditate quaque seposita , de 
ejus vita gravius , tutiusque inquirendum 
duxerunt: quod postea videbimus , quum 
de religiosis erit sermo . Nunc tamen Ae- 
gyptiorum sapientiam liceat nos admirari, 
qua, et Regni majestati , et civium saluti 
apte consultum fuit; quando veteres, et- 
si injusti , famam tamen, funerisque ho- 
nores vita ipsa cariores habebant , quibus 
ne carerent, quum honestatis simulatio- 
ne , et potentia malefacta sua celare non 
possent , firmius in officio , dum in hu- 
manis erant , continebantur . 

V 

Sacerdotum munia gravissima tum 
jura lege ita statuuntur , ut Religionis ho- 
nos , Regni auctoritas , publica felicitas 
ex eis hauriantur. Quod enim Regem 
consilio juvent, id summam potestatem, 
unde cuncta in Civitate dimanant , in- 
structiorem reddit , atque sanctiorem. Re- 

cte apud hos sacri libri relinquuntur , 
quibus contra Regis temeritatem utantur, 
qui a Sacerdotum sententia recedens, Po- 
puli fidem servare non posset , his vero 
conjunctus , non humana modo , sed et 
divina auctoritate jussa sua muniet. Deinde 
Sacerdotum auctoritas modis, ponderibus, 
auro, argento, aere flando, feriundo, con- 
tractibusque praefecta , hominum com- 
mercia., sine quibus vita commode agi- 
tari non potest , divina sanctione undique 
a dolis, fraudibusque defendit. Postremo 
Religionis honos merito extollitur vecti- 
galium immunitate, qua Sacerdotes do- 
nantur , qui sacris operati , hoc ipso in 
Reipublicae bonum maximum quid con- 
ferre consentur : quod mullo , Hercle, 
aequius, altioribus e principiis haustum , 
nostri Pontifices vera in Religione sanxc* 
runt (i). 


(i) Cap, 4* de Imm* HcL Cap* i. 3 . 4* CQ d» 
in 6. 

Militum . tertio succedit cura , qui 
pacifica etiam in Civitate praetereundi 
rion sunt j arma siquidem eo paranda 
sunt , ut , sine injuria , in pace vivatur. 
Displiceat fortasse quibusdam perpetuas 
militias de publico sustentatas fuisse, etiam 

• i 

quum nulla belli necessitas urgeret : re- 
ctius, dicant , Romanos legionariis militi- 
bus usos, fuisse, quos bellum cogeret, pax 
dissolveret . Verum isti non bene Demo- 
cratiae leges Monarchiae attemperabunt , 
tum belligerae , atque pacatae Reipubli- 
cae regulas componant . Sane Aegypto 
militaris vis tantum ad injurias arcendas 
parabatur: Imperii felicitas, non in belli 
gloria, sed in rerum copia, commercio- 
rum , artiumque facilitate , ac perfectio- 
ne ponebatur . Haec ut assequi possent , 
oportebat quemquam in Civitate peculia- 
ri instituto inservire , nec mercatores, ar- 
tificesque bello erant impediendi . Artes 
enim hujusmodi inter armorum strepitum 
penitus jacere ipsa romana Respublica 
edocuit , quae , summum militaris gloriae 

ut vitae ratio a patre electa in filios per- 
petuo transiret. Artium perfectioni con- 
suluisse censuit Amasis Rex, qui tamen 
haud sensit ingenia non item, ac bona a 
patre in liberos transferri , nec omnes ae- 
que in eadem studia, artesque rapi, ve- 
rum in his totam dominari naturam, cui 
lege resistendum non est. Hoc probe tenens 
Solon liberam artis electionem Athenien- 

0 

sibus reliquit . Providae , improvidaeque 
legis exitus cernimus posteri in Aegyptia^ 
rum, Graecarumque artium monumentis, 
quae supersunt , dum illa , perpetuis re- 
gulis mancipata, stupidas, inanimes, uni- 
formesque rerum facies exhibent : haec 
vero , libero ingenio juvata , venustum , 
spirantem, muitiplicemque Naturae aspe- 
ctum referunt , aemulantur . 

Est lex de Nili effusione metienda. , 
Haec probe intelligatur quum notum sit 
Aegypti feracitatem ex Nili inundationi^ 
bus manare. Felix quippe Aegypti regio 
rarissime inbribus contristatur, pro his, be- 
neficentissimae Naturae opus, Nilus, qui 

Abyssinorum plaga exortus , Aethiopes, at- 
que Aegyptum peragratus, septemplici ore 
in Mediterraneum procurrit , ordinaria 
inundatione quotannis terram foecundat; 
recedens epippe fluvius mollitos, atque 
oblimatos agros ad serendum relinquit ? 
unde eleganter canit Tibullus (i) 

Quid referam 

i 

Qualis , et arentes cum findit Syrius agros, 

Fertilis aestiva Nilus abundet aqua? 

Te propter nullos tellus tua postulat imbres , 

Arida nec pluvio supplicat berba Jovi. ' . 

* 

* / 

Jamvero Agricolae longo usu comperie-? 
re messis ubertatem ab vario inundatio- 
nis modo pendere . Hinc regio sumptu 
Memphi prostabat columna, quae v varias 
fluminis excursiones designabat. Modum 
hunc lex jubet Provinciis manifestari, ut 
inde quantus ex terra fructus quoque an- 
no esse possit antea innotescat , atque it^ 
quisque rem familiarem consultius mode- 


(l) Elegor . lib» I % Eleg% 6» 

4 retur: Respublica vero ex (Jensu, futurae- 
que messis mensura quantum rerum, yel 
ab exteris comparare , vel e Regno mit- 
tere expediret providebat. Quod eximiam 
praesefert publicam curam, ne cives an- 
nonae caritate inconsulto laborent , ne- 
ve copia obruantur : utrumque quippe 
commercio exitiale oeconomiae publicae 
Scriptores merito duxerunt (i) . 

Postrema lex publica bona in usus 
publicos modo dispertitur, nempe Regi , 
Sacerdotibus, et Militibus* Recte enim 
qui se totos Reipublicae dabant , ex pu- 
blica re alendos existimarunt. Reliqui ex 
industria victum quaerebant . Aegypti Re- 
gnum amplam veluti familiam, prudem* 
tissime moderatam , conspiciendum sese 
praebebat. Verum haec bona maxima tu- 
tata sunt severiori Criminali disciplina de 
qua statuit 


(i) Confer Genovesi Lcz, di Corti, Part, I. cap • 

18. §, 8, 

TABULA QUARTA 

I. 

SI QUI PEJERASSIT , CAPITAL ESTO, 

I I- 

SI QUI LIBERAM SOLUTAM VIOLARIT, FLA, 
GITIUM TESTIBUS EXSECTIS LUITO. 


MOECUS MFLLE PLAGIS CAEDITOR, 

I 

IV. 

PELLEX NARIBUS MULCTATOR. 

V. 

« 

ALEATOREM AD LATOMIAS DAMNATO , 
CUIVIS E POPULO ALEATORES ACCUSARE 
FAS ESTO. 


V I. 

SI QUI PERDUELLI RE1P-UBLICAE ARCANA 
MANIfESTARIT , LINGUAM AMITTITO, 

VII, 

MILITIAE DESERTORI INFAMIA ESTO, 



\ 

VIII, 

FORTI SANATI SIREMPS JUS ESTO. 

I X. 

EI QUI FALSUM IN NUMMIS , TABULISVE 
PATRARIT , UTRAQUE MANUS EXCINDITOR. 

x. 

SI QUI HOMINEM LIBERUM DOLO MALO 
MORTI DUERIT , DARIVE PRUDENS SIRIT , 
PARRICIDA ESTO. ‘ 


XI. 

URBS QUAEQUE CIVIUM VITAE CONSULI- 
TO: SIQUE HOMO VI MORTUUS EJUS AGRO 
INVENTUS SIET , URBIS SUMPTU CADAVER 
"INUNGITO. 


X ; i. 

KALUMNI ATORTBU S TALIO ESTO. 

XIII. 

QUI PARENTEM NECASSIT, CALAMIS CON- 
FIXUM , RUBISQUE INVOLUTUM IN IGNEM 
CONJICITO. 

Superiori Tabula, quam hactenus ex- 
planavimus 5 publica felicitas satis instru- 


( $7 ) 

cta fuit : nunc eadem firmius munienda, 
simulcrue a morbis civile corpus praeser- 
vandum , vel saltem curandum est per 
poenas, quas morborum civilium, cri- 
minum nempe , remedia apte dixerunt 
Philosophi . His profecto non indigeat 
Respublica, qua, uti lex civitatem, ita sin- 
gulos ratio moderetur. Verum exanimo, 
et corpore constans homo haud semper 
ita se contineat, ut ratio praejit, appeti- 
tus obtemperet , ceu monet Tullius de 
Officiis . Impotenti Naturae impetu homo 
in laetiorem, beatioremque rapitur fortu- 
nam. Voluptate, doloreve, trahitur, re- 
pellitur : spe , metu , exaltat , concidit : 
felicitati , id est honorum naturae conve- 
nientium complemento totus studet. Mano 
dum anxie persequitur, innocue quidem? 
quando natura , saepe eum sensuum vis 
transversum agit, rationis* injuria. Hinc 
puguantia , absurda , pravaque ia Socie- 
tatem erumpunt , 

Praestans rationis vis homines a Na- 
turae statu in civiles societates coegit, quo 

5 * 

ab injuriis securiores viderent , vitaegue 
commodis aptius Eruerentur. Eadem docuit 
sine imperio, et legibus, quae civibus in- 
digitarent ea, quae facienda, omittenda- 

a 

ve essent, ut publicum bonum asseque- 
retur, nullam Civitatem consistere posse. 
Qui autem imperium , leges esse pote- 
rant, nisi homines inter se convenissent, 
voluntates suas summae alicui Potestati 
subjicere, qu^e cuncta pro civium bono 
juberet: ceteri supremis jussis obtempera- 
rent , publicum bonum privato semper 
praelati? Haec fuere Civitatum initio: in- 
de securitas, felicitasque gentibus quaesi- 
tae. Attamen/ et Civitate composita, seu? 
suum vis mortales exagitare non desiit . 
Hinc ubi quid, specie magis, quam re, 
optabilius, sensusque proxime pertingens 
bonum emergit, cui lex impedimento sit, 
statim in homine cupiditas micat illum 
assequendi, praestantiori quovis publico r 
sensuque remoto, bono seposito. Quem i- 
taque rationis , conscientiaeque vox satis 
non moverat , sensibili , neccssariaquc vi, 

dolore nempe , atque afflictione a male- 
ficio dehortari oportuit : quod per poenas 
consultissime effectum, est. Afflictando c- 
nirn, cruciando , poenarum vjs exseritur. 
Ai iter sane cogitare, judicare, homines 
possunt : aliter vero ac sentiunt , sentire 
non possunt. Libertas in animo, motuum 
necessitas in corpore dominatur. Crimini- 
bus itaque satis occursum erit, si homi- 
nes probe noscant, plus ex maleficio do- 
loris , quam voluptatis habituros; tunc e- 
nim et rationis , et sensuum vis quem • 
quam in officio continebit . Quod si poe- 
nae evadendae spes, improbitasve eifera 
crimen impedire haud valeant, sontis sup- 
plicium asperitate sua noxium fortasse ali- 
quando corrigat , ceteros vero ab imitan- 
do avertat. Prima sanciendi, altera exe- 
quendi poenas causa extitit . Ceterum ex 
publica utilitate jus hoc inter homines or- 
tum spectandum: hinc fons, modusque 
poenarum hauriendus (i). 


(i) Praedare Tui liris de Offio. Eb- i. - Omnis 

Pauca haec de poenis attigimus, un- 
cte facile cetera deducantur . De delictis, 
ut sese res offerat, jam dicemus, crimina- 
lem Aegyptiorum disciplinam persecuti . 
Crimen utique mala res, Societatis bono 
perpetuo inimica, poenaque cohercendu; 
verum non omnia crimina eodem loco 
habenda . Sunt quippe quae plus , quae 
minus malitiae, damnique socialis secum- 
ferunt . Irridendi autem Stoici , qui om- 
nia peccata paria reputabant - Nec enim 
vincet ratio hoc , tantumdem ut peccet , i- 
demque , qui teneros caules alieni fregerit 
horti , et qui nocturnus Divum sacra lege- 
rit . - Salse more suo Horatius (i). Deli- 
ctorum itaque plures gradus statuendi . 
Nos genus omne criminum, quae poenis 
mulctata apud Aegyptios accepimus , ita 
dispertiti sumus, ut primo quae Religio- 

autem ( inquit ) animadversio , et castigatio contu- 
melia vacare debet , neque ad ejus , qui punit ali • 
quem , aut verbis castigat , sed ad Reipublicae uti- 
litatem referri . - 

(i) Satyrar . lib. I , Sat • III . 

nem : deinde quae bonos mores : praete- 
rea quae publicam salutem: postremo quae 
singulos laederent prinjjirio, traderentur. 

A. Delictis , qaac Religionem violant 
Tabulam hanc auspicati sumus , quando 
pollutae Religionis crimen, omnium fae- 
dissimnm est . Profecto si par nequitiae 
poena sumenda esset , nullam in huiha- 
nis idoneam adinveniri datum esset. Sed 
non bene de interno malo in Civili So- 
cietate disputabimus, cui unum sociale 
damnum avertere per poenas propositum 
est . Impios itaque internae pravitatis suae 
condigna poena maneat per summum Na- 
turae artificem Deum, qui humanae men- 
tis latebras permeatus , noxam apte pre- 
hendere , tum divina vi severius plectere 
valeat . Nos hoc crimine , ethnica prae- 
sertim in gente, Societatis injuriam unam 
sectabimur . Quam quidem exstare maxi- 
mam quis neget ? Religionem siquidem 
firmissimum humanae Societatis esse vin- 
culum quis non videat ? quid enim ad 
hominum superbiam, contumeliam, indi- 


I 

V 

gnationem compescendas aptius? quid ad 
animorum conjunctionem fovendam, so- 
cialesque virtutes omnes excitandas ac- 
commodatius Reftgione dari potest? Hoc 
gentes ferms omnes , licet inepta super- 
stitione inquinatae , intellexerunt , quum 
harum nemo Religione carere potuit - Si 
terras obeas ( inquit Plutarchus ) invenire 
possis urbes muris , literis , Regibus , domi- 
bus , opibus , numismate carentes : urbem 
templis y Diisque carentem nemo uspiam 
vidit . Praeclare enim Tullius - haud scio 
(ait) an pietate adversus Deos sublata, fi- 
des etiam , et Societas humani generis, et 
una excellentissima virtus, justitia tollatur - 
Ubi ergo humana quaedam societas , ibi 
^Religio aliqua necessaria omnino est . 

Sed hoc delictorum genere , quod 
socialem spectat injuriam, excellet Perjuri- 
um, qup in dictorum, promissorumve te- 
stes Superos, fallendi animo, adsciscuntur, 
quod Aegyptiorum lege capite expiatum 
est. Summa profecto Jurisjurandi religio 
esse debet inter homines, quando nullum 

ad adstrigendam fidem arctius vinculum 
dari potest. Quis enim non intelligit, di* 
cam cum Tullio (i), quam sancta sit so- 
cietas civium inter ipsos , Diis Immortali- 
bus interpositis , tum judicibus , tum te- 
stibus ? Qui autem fidem violat justi- 
tiam omnem pessumdat, cujus funda- 
mentum est fides ( 2 ). Quod probe sen- 
sit ' Kuraa , cujus lege praeclare san- 
citum est - Ut omnes Fidei Numen 
metuerent - (5) . Hinc gentes omnes 
perjurios exsecratae sunt . De Romanis 
hanc legem tradit Cicero de Legibus - 
Perjurii poena divina exitium : humana 
dedecus esto - quam legem tamen e XIL 
Tabulis, vel e romanis potius moribus 
Tullius confinxerit 7 disputant Eruditi (4)^ 
Verum Aegypto poena aliquanto asperior 

( 1 ) Tullius Do Legib . lib. 1. 

( 2 ) Id. de Offic. lib. I. 

* *. • i 

(3) Dionysius Halicam, lio. 1L 

( 4 ) Confer Gravinam Orig . Jur. libi 11. cap . 46 - 
ibique Mascoyium ♦ 

flagitium hoc insectatur, quando summus 
ibi Religionis honos, qua suprema pote- 
stas , vitaeque commercia undique mu- 
nita sunt. Ad hoc, civium fortunae per- 
jurio labefacta ri poterant, quod ex Tabu- 
la I. noscendum. Poenarum vero modum 
c loci maxime, aliisque Reipuhlicae oppor- 
tunitatibus pendere quisque videat, quum 
noscat utilitatem publicam uniuscujusque 
gentis propriam esse: hinc autem poenas 
derivandas jam diximus (i). 

Religionis injurias proxime sequun- 
tur injuriae bonorum morum ; quos pu- 
blicae tranquillitatis, felicitatisque artifices 
apte dixeris. Quid enim, perbelle Horatius, 
leges sine moribus vanae projiciunt ? Nec 
Philosophi , immo nec hominis nomen 
merentur ii , qui civium mores, maxime 


(i) Evenit ut eadem scelera in quibusdam Pro- 
vinciis gravius plectan tur : ut in Africa messium in - 
censores: in Mysia vitium : ubi metalla sunt 1 adul- 
teratores monetae Saturninus ait in Leg . 16- Dig • 
de poenis . Peculiaria haec sunt, at ratio lati ns pa- N 
teat, qunra legis vim potestatemqae tenueris. 

qui ad intemperantiam voluptatum perti» 
nerent , nil Civitatis bono conducere seri- 
, ptis mandare haud erubuerunt. Sat est 
tristissimos vitiorum exitus expendere, ut 
pateat quantum ii misere desipiant. Non 
hic cuncta vitiorum genera sequamur, 
quod longum esset , tum ab instituto no- 
stro alienum , qui Aegyptiorum leges illu- 
stramus , nec Polithices libros conscribi- 
mus . Paucis tamen rem omnem confici- 
mus , generali virtutis notione proposita . 
Haec, nominis potestate sua, est quaedam 
vis perficiens quod naturae cujusvis est. 
Alia hinc aliis naturis , agendique pro- 
prietatibus existat oportet . Hoc sequimur 
vulgari in sermone, quum herbarum, pu- 
fa, mineralium, animalium virtutem di- 
cimus , quo nil aliud intelligimus, quam 
rerum praestantiam ad aliquid efficien- 
dum natura. Quamobrem aptissime di- 
xit Tullius de Legibus - Est virtus nihil 
aliud quam ih se perfecta, et ad snm- 
mum perducta natura - , 

Jam vero vitae commoda, ac felici- 
iatem a Natura derivandam esse quis ne- 
get ? Summus enim hujus artifex Deus ita 

cam instruxit, ut per se humano generi 

; / / 

cuncta, quae ei prodesse possent, afferret. 
Perbelle hoo sensit idem Tullius, quum 
de Naturae praestantia pulcherrima haec 
liabuit loco mox laudato - Itac/ue ad ho - 
minum commoditates , et usus tantam re - 
ram ubertatem natura largita est , ut ea , 
quae gignuntur , donata consulto nobis , 
non fortuito nata videantur: nec solum ea, 
gaae frugibus , atque baccis , terrae foeta , 
profunduntur , ser/ etiam pecudes : r/aorf 
perspicuum sit y partim ad usus hominurn 7 

partim ad fructum , partim ad vescen - 

, . • . « # > 

aum procreatas . Artes vero innume- 
rabiles repertae sunt docente natura , 

• i I 

quam imitata ratio res ad vitam neces- 
sarias solerter consecuta est. Ipsum au- 
tem hominem eadem natura , non solum 

, * i • • . 

celeritate mentis ornavit , sea etiam sen - 

sus , tamquam satellites , atf ifczi/if, ac nun- 

. ■ • / 

hos , et rerum plurimarum obscuras , ei 

necessarias intelligentias en udavit , quasi 
fundamenta quaedam scientiae . Haec Tui-? 
lias, radi adhuc Methaphisica, vidit, quid 
nos , quibus compertum e6t, tribus prae- 
sertim actionibus humanam naturam pro- 
di , cogitatione , appetitu ; et motu ? qua- 
rum primae animi , postrema corporisT 
est . Quaelibet autem vis in finem jsuum 

tendit natura. Verym intellectui : bonum 

* 

voluntati: sensationum nuncium , animique. 
ministerium motui propositum ^5^it . ^ It 
namquamque ex his facultatibus perfi T 
ciens virtus est, quae ex objecti, quod per- 
ficit varietate, vel intellectualis , vel mora- 
lis , vel mechanica nuncupatur, prout nem- 
pe, vel intellectum , vel appetitum , vel 
motum perficieqdum suscepit . Quod au-? 
tem praeclara haec naturae munera de- 
serit, pervertit , vitium est . 

Circumspiciamus jam celeriter animo 
quantum boni ex triplici virtutum , quas 
poscimus, genere in societatem dimanet. 
Ut quis intellectum perficiendum curet „ 
hac rerum universitate positus, verum a 

falso, aequum ad iniquo valeat secerne- 
re. Inde quae Deo, quae sibi , quae aliis 
officia reddenda sint probe distinguat . 
Praeterea se ad Societatem cum aliis ine- 
undam, fovendamque natum esse depre- 
hendat: hinc veritates illas evolvat , unde 
maximam in alios conferri utilitatem sen- 
tiat: naturalibus denique facultatibus eo 
utendum, ut inde Dei honos, hominum- 
que felicitas emergant : segnitiem vero 
morte pejus fugiendam apprime teneat . 
Quos vero ita intellectus irradiet , proxi- 
me voluntas in honestiora quaeque stu- 
dia impellat , tum a deterrimis, societati- 
que maxime molestis flagitiis avocet Tan- 
dem mechanica virtus corporis robori , 
dexteritatique consulta, primum sincerio- 
res rerum impressiones intelligentiae prae- 
stabit, deinde quod perbelle intellectus 
vidit, concupivit voluptas , celeriter , ap- 
tissimeque in usus hominum deducat . 

Praeterea natura artifex Deus summa 
providentia ingenia ita dispertitus est, ne 
quid societati humanae necessarium , et 

utile cultore suo careat. Fortunata itaque 
in Republica ? quam fingimus, quisque na- 
turae suae vires primum tentatus, mira a- 
lacritate ad ea studia convolabit , quibus se 
aptiorem conformatum esse sentiat. Hinc a- 
lios videas dies noctesqoe severioribus disci- 
plinis incumbentes, quibus Divina natura 
digne pernoscatur, societatisque humanae 
regendae ratio enucleatius tradatur . Alios 
naturalium rerum cura usque divexet, u| 
inde quid in hominum utilitatem redun- 
det. Nonnullos corporis vigor , animique 
ardor sagacitate conjunctus in castra pro- 
pellant. Multos terrae cultus , mercatura, 
artes trahant . Haec autem sapicntiorum 
hominum doctrina antea illustrata , vali- 
dioribus clein, aptioribusque viribus excul- 
ta copiam undique in populum diffun- 
dant .• Hinc sana Religio, aequum Impe- 
rium, publica tutela, civium institutio ac 
felicitas oriantur. 0 praeclaram virtutum 
morumque vim ! utinam vitiorum laqueis 
numquam detinereris ! tunc civitas quae- 
que bonis omnibus affluens, spirans quae- 

dam Divinae bonitatis imago exstaret, quae 
tanta in hominum usus , ac commodita-? 
tes munera largita est . Quae quidem 
bona maxima frustra a lege una expe- 
ctes, quando a lege sat habeas ( nec 
ffemper datur: supplicium enim, etsi a- 
sperius , longe tamen est , delicti au- 
tenq dulcedo praesens ) si cives se ab- 
stineant a crimine, terrore poenae,* ut au- 
tem naturae opes in Civitatis bonum inten- 
dantur , id totum virtutum, bonorumque 
morum est , quos vitia misere dilacerant. 
Quamobrem impie non minus, quam stul- 
te illi scriptum liquere nil morum , virtu-, 
tumque societati civili necessarium , aut 
utile exstiturum . Pudeat eos , Ethnicum 
hominem , Tullium dico , meliora de 
hac re sensisse, quum legem voluit - vi- 
tiorum emendatricem , commendatricemque 
virtutum (i); praeclare quippe eidem sua r 
sum erat , utile ab honesto natura discre-i 
pare non posse (2). Sed ad Aegyptios re-s 
deamus . 

(1) De legibus lib • I. 

(a) JJa Officiis lib « (, 

Crimina quae venerea lubidine exci- 
tantur acriter lex persequitur , quando 
nulla proclivior sceleribus omnibus occa- 
sio dari potest ea, quae ex impudico, eo- 
demque vehementissimo amoris aestu gi- 
gnitur. Sed facdorum hujusmodi genere 
excellet adulterium , quo conjugis tides 
sanctissima temeratur impure , alienaque 
proles obtruditur alteri alenda: Conjugum 
animi , quos in bonum prolis conspiran- 
tes esse decet, tristissime avertuntur. Ne- 
glecta autem puerorum disciplina , mali 
cives irruunt in societatem. Praeterea con- 
jux conjugem perosus , ejus vitae insidia- 
tur, Pellicis , Amasiive actus incitamen- 
tis : hinc suspiciones , rixae , caedes fa- 
miliarum , quibus omnibus ita perturba- 
tis , publicus quoque ordo concutitur 7 
concidit . 

Quamobrem impurissima in haec se- 
verius Aegyptii animadverterunt; at for- 
san minus considerate . Quod enim stupri 
poenam attinet, inhumanum quid, quo 
societatis membra mutilentur, jusseruntj 

6 

nec noxae injuriam repararunt, Satius lex 
Attica nuptiis , vel corruptoris morte stu- 
prum expiandum jussit (1)2 leniorque 
Mosaica lex dotem, et nuptias a stupra- 
tore praestandas injunxit (2): cui convenit 
Canonica sanctio (3) , licet , mitiori Fori 
usu , copulativa hujusmodi in disjun- 
ctivam, ut inquiunt, versa sit (4). Quod 
adulterium spectat, in mare saevitas non 
necessaria adhibita , quando mors una 
fatis acerbitatis habet, quum primum ho- 
minum appetitum, vitam, destruat, quin 
ei cruciatus quoque atrocissimi addendi 
sint: mulier vero itgi facie faedata ubique 
ignominiam suam praeseferat, quae num- 

(1) Scholiastes Terentianas in Andriae vers • 4 l * 

4 *. Act. IV » Sc. 3 . - Lex erat , inqnit (Athenis) 

; * 

H B/a<73rsj$a n yafjiov , » Sanarov tov B/ajo/uvoy : 

scilicet ; vim passa vel nuptias, vel mortem corru- 
ptoris assequitor • 

(a) Deuteron » XXII» 29 » Exodi XXII < 26* 

(3) Cap. 1. de Adult. etstupr, 

( 4 ) Vid. Fagnanum in Cap» v- de Adulter • et 
stupr . n. 2. et 3 » Moschat* Inst. Can. Lib • 5 « tit» 
16. n. 12. 

quam animum ad honestiora, tanta abje- 
ctione, valeat excitare. In poenis autem, 
quae vitam non adimunt , sontis corre- * 
qtio , emendatioque negligenda non est . 

Sed fortasse erunt , qui ex poenae 
atrocitate perbelle Rempublicam a crimi- 
nibus servatam dicant . Sententiam hanc 

1 sequitur vir pr^estantissimus, at romanae 
Reipublicae plus aequo admirator , Vim- 
qentius Gravina , quum dirissimum XII. 
Tabularum de sectione Debitorum jus, 
crudele in speciem exemplum appellat . 

In speciem inquam ( sic ipse (i) ) ; nam 
revera nil mitius ea poena , quae terrore 
suo delinquendi consilium aufert - Prae- 
clarum oppido criminalis disciplinae stiv* 
(Jium delicta impedire . Huc si atrociores 
Draconis, Charondae, Saleucique leges spe- 
ctarunt, consilio quidem laudandae sunt; 
verum ne populum turbarint potius, quam 
composuerint timeo. Crudelius quodque 
supplicii genus excogita, numquam delw 

0) Or/g. Jur. Libs 1L Cap. 72 , 

Q * 

cta ab hominum societate delere poteria 
Crimine itaque patrato, immanis poena „ 
vel exigetur , vel erit ludibrio . Si prius 
contingat , supplicii feritate civium cord-a* 
humanitate ita per lege abjecta, crudelita- 
ti assuescant, qua atrocius nihil moliri 
non audeant . Quos vero ferocia poenae 
ab mitioribus moribus non abduxerit T 

in supremam potestatem , unde faedissi- 

0 

ma haco descendunt, impellat: rei infe- 
licitatem miserti immmane jugum excu- 
tere studebunt. Sin alterum eveniat: quod 
frequentius, quando natura ipsa ab feritate 
abstrahit, quum nulla flagrans cupiditas 
animum exagitat: hinc delictorum quae- 
sitores ipsi nolint in" crimine reperire , 
quos nolint inique plectere : cives au- 
tem fugae, occultationi sontis faveant im- 
pense : tunc, legam vi semel despecta , 
improbi in crimina ovantes incedant . 
Utroque itaque eventu publicam salu- 
tem evertas, quam contra, humanio- 
ri , criminique adaequata poena , prae- 
clare incolumem servabis , quum cun- 

fcti legis exectitorcs sese libenter praebeant, 
nullaque irnpanitatis tristissima via impro- 
bis pateat . 

At jam delictorum genus complet 
Alea , legibus vetiia , ceu coecinit Hora- 
tius (i) Revera interest Reipublicae, ne 
quis re sua male utatur . Quid autem 
perversius , quam fortunas tuas , qui- 
bus vel familiam , vel alios tueri pos- 
sis, aleae committere ? Sed praeter haec 
prodigalitatis - mala plurima aleae in- 
sunt vitia , quae Legumlatoris sollicitu- 
dinem excitare debeant . Nulla nam- 
que faedior lues aleatoria cupiditate dari 
potest turbis, rapinis, caedibus gignendis, 
ubi animum invaserit. Haec domesticos 
hominum coetus in hostiles concursus 
pervertit. Citius sanguinem, vitam, quam 
vincendi spem, deserat aleator: hinc, per- 
dita re , nova usque e familia tollere , 
rapere , alios spoliare, interficere^ quo ite- 
rum ludendi copia sit, properabit. Qua- 


(i) fiavminum lib, 3. 0./. ’-iG. v. 58. 

mobrem penes Romanos aleatorum genus 
infarne babitum est, a dicendo testimo- 
nio quandoque prohibitum , eorumque 

/ 

domus publica tutela contra fures, rapto- 
resque destituta, immo et ipsa publicata: 
aliaque in invisos hujusmodi statuta (i) . 
Aegyptii vero, altius rem perscrutati, publi- 
cam accusationem in aleatores jusserunt, 
criminisque convictos ad latomias dam- 
narunt : quod supplicii genus Romae tan- 
tum eos, qui alterum ludere compulis- 
sent manebat (2) . 

Publicae felicitatis fundamentis ja- 
ctis, Religione, ac bonis moribus, nunc 
universorum salus defenditur , poenis iri 
Reipublicae proditores , militiae deserto- 
res , ac falsarios statutis . Laesae Majesta- 
tis crimen praecipue occurrit, quod prin- 
cipem in Civili societate nequitiae locum 
tenet . Eo namque aggreditur suprema 

(1) Yid. Dig. et Cod. tit. de Aleatoribus , Mar- 
qnardnm , Frehernm Ccip. 22. n* 5 . Raachbariun 
p. 2. Q. ^ 5 . n, 3 i. 

(2) Leg. 2. Digestor . tit. de Aleatoribus. 


i 

Potestas, qua cives omne? defensi sunt 
ab injuriis , et ex qua maximum civilis 
coalilionis bonum oritur . Laesa itaque 
iri .Vlnjestate supremi Regiminis cives orm 
nes laesos deprehendas (i) . Quod lu- 
ctuosa heu nimis experientia docuit , 
quuiri , hostiliter summa potestate aggres- 
sa , egestate , caedibus civitates , patr iique 
Lares faedati 4unt; Tristioris criminis plu- 
res siint species, quas expendunt Juriscon- 
sulti ( 2 ): lex vero, quam invenimus, 

* • + * 1 * 

tantum eos, qui arcana Reipublicae ho- 
stibus manifestaririt , persequitur linguae 
sectione, quasi aliter idem in poste- 
rum patrari non possit . Nec felicius 

? * i 

Aegyptii publicam tutelam curarunt infa- 
mia , quae una militiae desertorem ma- 
net. Vix enim honoris, gloriae capax 

* 1 

erit , qui vitam Reipublicae saluti ante- 
ponendam duxerit . Dedecus vero ei , qui 
honore non capitur , non grave : hunc , 




> 

(0 Bour lamae h. Du Uroif Politiq. Prir. 7* 
(i) Vid. Digest. Lib. 48 . t:t. 4- 

nisi mors a lege sancita , nil aliud in sta^ 
tione continebit. Congrua tamen i quae 
sequitur, sanctio est, qua venia, honos 
ei, qui in castra redierit, ac si nunquam 
discesserit , . redditur , quod nos ex Xlh 
Tabularum voce expressimus - Forti sa- 
nati sirernps jus esto - Nec enim ad glo j 
jiam reverti quisquam impediendus est. 

Postremo Falsi teterrimum crimen * 
manibus incisis , plectitur . Sed probe se- 
cernendum erat * nummarium falsum a 

- . j 

testamentario , quo et aliarum tabularum 
adulteratio continetur* Prius enim abero 
longe nocentius , llagitiosinsqnc habetur* 
Eo namque supremae Potestatis jus laedi- 
tur, .cui uni con liandorum nummorum 
Civili Societate facultas est (i). Ad hoc 5 
falsa moneta in vulgus semel invecta , pu- 
blica destruitur tides , quae commercii 
anima est, cujus jactura nemo non affli- 
gitur in societate . Praeterea illud etiam 
discriminandum erat, falsonc quis nnm- 

(i) IleineccUis Jur, "Nat, et Gent. lib. 2. 

pios conflasset , vel probos Iavassct, ton-r 
disset , corrupisset . Levius enim adulte- 
rare nummos, quam falsos cudere. Sed 
moras omnes lex perosa , atrox carmen 
in falsarios jacit , quo absurdissime dum 
homini vitam servat, adimit eidem adju- 
menta vitae, manus, ut inde quem honeste 
ex industria habere non licet , victum , 
criminosus qaisquam per fraudes , nova- 
que scelera comparare constituat . Quod 
ne fieret , Imperator Justinianus , hoc 
poenarum genere humanius imperavit, 
ut una modo manus possit abscindi (2). 
Sed jam mitiores mores a poenis hujus- 
modi recesserunt . 

* 

Tandem singulorum jura bonaque 
lex tuetur , vitam , ac famam undique 
muniendo. Et quod vitam attinet, non 
modo jura cives contra noxios tuentur 
luturi supplicii metu , sed facinus ipsum 
impediendum curant homicidii poena, et 
in eos dicta ,* qui , cum possent , aggres- 

( 1 ) Novella i34» cap, ult. 

6 ** 


\ 


($t>) 

sum civem ' non defenderunt . Sane isti 
abjiciunt illam mutuam caritatem, qua 
quis alteri opem ferre aclstringitur * Ap- 
posite Tullius (i) - Sed injustitiae genera 
duo sunt ( inquit ). Unum eorum , qui in- 
ferunt : alterum eorum , qui ab his , qui- 
bus infertur , si possint , non propulsant 
injuriam . Nam qui injuste impetum in 
quempiam facit , aut ira , aut aliqua per- 
turbatione incitatus , is quasi manus af± 
ferre videtur socio : qui autem non defen - 
dit , neque obsistit, si potest , injuriae , tam 
est in vitio , quam si parentes , aut ami- 
cos 7 aut patriam deserat - Verum officii 
regula non bene delicti obligationi ( quae 
ad poenam est ) dimetiendae attempera- 
bitur . Ferventi pugnae se immiscere ti- 4 
moris plena , periculique res est , quam 
contemnere aliorum causa non adeo mul- 
tos naturalis quidam pavor, socordiaque 
patiantur. Quod si poenae materies, sit, 

infinita adsit reorum multitudo , quae 

• , . 

legum vim, exemplo pessimo, cogat dimit- 
tere . 

(i) Ve Offic . lib. X. cap . 8. 

Rectius igitur Romani drimen ndtl 

« 

impeditam generatim crimini non da- 
bant , sed id tantuni sequebantur ubi 
praestans aliqua sanguinis, aut officii ratid 
aggressi defensionem flagitabat : velati in 
servo , qui dominum non defendisset ad 
necem petitum, item in filio, qui Pa- 
tri a fratre propinatum venenum non in* 
dicasset (i) . Quod vero existimationem 
spectat, numquam satis laudanda legis se- 
veritas, quae calumniatores, pessimum 
hominum genus , societatisque humanae 
pestem cohercet ; Frustra enim poena- 
rum gladium in sontem minaris , nisi 
continuo innocentiae clypeo innoxium 
tegeris . Delicti illecebrae unae domi-* 
nentur ubi innocentiae dulcedo , secu* 
ritasque ignotae. Hinc Romani praeter Ta-* 
Ronis poenam literam K calumniatorum 
fronti inurebant, veteri lege Remmia, 


(i) Leg. Ii §. Juxta iioc 28 • JP ig* ad SC * Syl* 
tanianum Leg. Frater, a. Dig* de Lege Pempeja de 
Parricidii». 

ut ei perpetuo fides adempta esset : cu-f 
jus legis austeritas nonnisi ab invisissimis 
Tyramnis , qui falsis criminationibus li- 
bidines suas explebant, praecisa est , adeo 
ut non erubuerit ferissimus Sylla in cri- 
mine Majestatis lege statuere faedissima 
haec - Kalumniatoribus nulla poena e- 
sto (i) - 

De Parricidio ultimo loco agitur, sci- 
licet ut hominum pravitatis fastigium 

* • • • * • 

ostendatur . Animo enim vix capi potest 
tantam in humanis mentibus perversitas 
tem esse posse, qua quis in vitae suae 
authorem valeat insurgere , eumque cru- 
delissime obtruncare. Quid hic propin- 
quis , quid amicis , quid patriae faciat , 
quando nec a paterno sanguine se absti- 
nuit ? Quamobrem veteres Legumlatores 
crimen hoc vel silentio praeteriere , ve- 
luti Athenis Solon , Romulus Romae pri* 
mordiis arbitrati sunt (2) , vel ita plecte-i 


(1) Sigooius Dq Judiciis lib. //. cap» ag. 

(2) Plutarchas in Romul. Ant. Aogustin. ad 

runt , ut tanti facinoris horror^ Cunctos 

incederet . Nota Romanorum severitas * 

* 

qua sons ita puniebatur , ut ante inor± 
tem ab natura universa segregaretur ex 
XII. Tabularum jure cujus hoc erat car- 
men - Qui Parentem necassit , caput ejus 
obnubito , culleoque insutus in projluentem 
mergitor ( 2 ). Culleo vero postea simia, ca- 
nis gallus gallinaceus inserti sunt , quibus 
rabie incensis, noxius ianiabatur saevissi- 
me (5). Aegyptii autem supplicii aspectum 
auxerunt , angores minuerunt . Utrum* 
que recte : quando ea divina fere poena 
habenda est in Civitate , quae, quum e- 
xemplum afferat tristissimuiti , sontis do- 
loribus , quantum potest, ignoscat. 

Haec de criminibus Aegyptii: quae si 
non aptissima in poenis statuendis quando- 
que reperta sunt , temporibus id tribu-» 

Leg' Pomp . de Parricid . Sigonius de Judiciis Lib . 
11. cap. 3i. 

( 1 ) Gravina Orig . Juris Lib. //. cap . 63« 

(») Ant. Matthaeus de Crimin, Lib. 48 tit* 5/ 
cap. 2 . 

I 

«Sndum est. Laudanda nihilominus sum- 
mopere illa Aegyptiorum cura , quae u- 
bique elucet , ut fides , Religio , publi- 
ca tranquillitas , hominum vita , et salus 
sanctae inter cives sint . Sed jam ad jura 
religiosa accedamus , quae complectitur 

TABULA quinta 

i. 

ite CUI, NISI ANTEA JUDICATUS SIET , 
JUSTA PERSOLVITO. IDEM IN REGE IUS RA- 
TUM ESTO. 


II. 

MORTUORUM QUAESITORES CYMBA LA- 
CUM PRAETEREUNTO. 

iit A 

. LACU TRANSACTO , MORTUI VITAM GNO- 
SCITO SI NOXIUS ESClT DEDECUS : SlN- 

SONS, FUNERA HABETO. 

' > # 

IV. 

COGNATI, CLIENTESVE XL., VEL LXX. DI- 
ES AMPLIUS MORTUUM NE LUGEANT. 


V. 

LUCTUS TEMPORE FUSCA INDUTI VES* 
'te, VINO , PULMENTIS, BALNEOQUE AB- 
STINENTO. 

« • • 

VI. 

1 

POST FUNUS CORPORIS UNCTURA ESTO : 
UNCTUM CADAVER DOMI SERVATO. 

• * . # 

Religiosa jura gentibus fere omni- 
bus fuere . Inde Tullius animorum 
immortalitatis argumenta sumebat in li- 
bro de Amicitia , quo Laelius habet 
haec - Neque assentior his , qui nu- 
per disserere coeperunt curri corporibus 
simul animos interire , atque omnia mor- 
te v deleri : plus apud me antiquorum au- 
ctoritas valet , vel nostrorum Majorum , 
qui mortuis tarri religiosa jura tribuerunt, 
quod non fecissent profecto , si nihil ad 
eos pertinere arbitrarentur - Id multo , 
Hercle, aequius in Aegyptios quadrat, qui 
tam anxie de funeribus curabant, ut ne- 
minem his decorarent , nisi antea de 
ejus vita severius judicium praecessisset ,< 

'qdocl lege ita adumbratum erat, ut quict 
altius humana re praescferrct , totiusque 
posteritatis fidem mereret . 

Nam judices lacum quemdam cym- 
ba transibant: portitor aegyptia lingua 
Charon audiebat, unde fortasse Charontis 
persona in fabulis usurpata. Lacu transa- 
cto, Quaesitores mortuorum, ab humanis 
rebus quasi secreti, gravissime inter se con- 
veniebant , tum . defuncti vitam , studio 
quovis . amoto , laude , vel vituperatione 
dignam pronunciabant : hinc honos, vel 
dedecus in mortuum veniebat. Illic non 
gratia , opibus , vi qtiisquam contendere 
poterat: Rex ipse, uti privatus homun- 
cio Judicum auctoritatem subibat . Quae 

res tum Regnantis cupiditates , superbiam- 

* 

que compescebat , qui aeternum dedecus 
formidabat, tum, cives a rebus, novis 

i . t k 1 

turbisque * arcebat , qui justitiae locum 
in Tyramni morte noscebant tandem fu* 
T turum . 

T . * 

r . Lugendi autem tempora lege statuta 
sun^ne .nimio * luctu pectora virorum 


' ( 97 )'■ 

praetor modum mollirentur, tum longio-* 
ri fletu insuetoque moeroris aspectu, mor- 
tis augeretur opinio , cujus contemptui 
assuefieri quemquam* decet, qui ad prae- 
clara facinora virtute nitatur . Unde im- 
patientis doloris, signa XII. Tabulae amo- 
verunt lege Mulieres genas ne radun- 
to , neve lessum funeris ergo habento *- 
Ai luctus tempore ' apti ritus jussi sunt , 
quibus mortui desiderium cognati , cli- 
entesve ostenderent , atris vestibus , tum 
cibi, et potus, nec non delicatioris corpo- 
ris curae abstinentia, ut mortalis , vitae 
taedium significaretur. 

Postremo corporis unctura jussa. est, 
quae et apud Persas, Graecos , Romanos- 
que obtinuit , ; qui servilem / uncturam 
modo prohibuerunt . Verum hoc artificii 
genere Aegyptii gentes omnes superarunt, 
qui unguentis , balsamisque suis, humani 
• corporis compagem a tabo ita servarunt , 
ut domi quisque Patris sui spirantem 
qdhuc jmaginem intueri gauderet, atque 
ita , nec morte se ab amatissipiis cop-** 
junctis abstrahi putaret , 

Modestissima haec de religiosis Jege 
statuta sunt . Sed Regum opes morem 
yulgi longe praetergressae sunt. Hinc il- 
lae celebratissimae Pyramides, alias inter 
Orbis miracula accensitae , humanae 
tamen imbecillitatis , insaniaeque testes 
nunquam interituri , qua exiguus ci- 
jais extructis ad Coelum montibus con- 
ditus est ; uti nostra quoque aetate Si- 
narum stultitia excellet , quorum maxi- 
ma pars opum funeris sumptu absumitur 
(1). Inanem vero hanc sepulcrorum ma- 
gnificentiam cordatissimi quique Legum-, 
latores compresserunt , quod Athenis So- 
lon , Romae Decemviri curarunt, cie quo 
late habet , Tullius de Legibus libro II. 
Non enim misera funerum ambitione , 
sed virtute , et benefactis posteritatis ad- 
miratio mercanda est : Iclque Aegyptiis 
RegibuS apprime contigit , quum eorum 
qui sepulcris extruendis adeo insudarunt , 

(1) Eleganter, nt assolet, Qravina Orig. 

Lib . ll. cap. 78. 



gis carissimam memoriam obliteret , qui 
eximium lacum, Meridis inde dictum 
efformavit , quo Nili fluminis defectui , 
vel excessui , universi Regni commodo 7 
apte medebatur. 

Haec habui de Aegyptiorum legibus 
quae dicerem, quae si jejuna, manca- 
que forsan reperiantur , ea tamen sunt, 
ut Aegyptii Regiminis formam, spiritum- 
que valeant exhibere, quod unum ani- 
mo propositum fuit . 


Laus erit : in magnis et voluisse sat est . 

' * i c/ ? • 


Audacia nobis 

» 

Jussu Rtfii Patris S. P. Ap. Magistri Opusculum, cui 
titulus: Francisei Noreia Advocati Romani Aegyptii Ju- 
ris Specimen attente perlegi , cumque nihil in eo depre- 
henderim , quod Religioni , bonisve moribus adversetur* 
dignam quod typis edatur existimo . 

'Ex Monast. S. Bernardi ad Thermas Dioclet. 18. 
Aprilis 81 22. 

2 ). Paulus Pancaldi Ab. Cist. 

Fr. Philippos Anfossi Ord. Praed. Magister 

